NSinfo: Novi festival u NS: Međunarodni festival kobasice u februaru - Zvonko Bogdan, Garavi sokak...\nNovi festival u NS: Međunarodni festival kobasice u februaru - Zvonko Bogdan, Garavi sokak...\nPrvi međunarodni festival kobasice Dunavske regije održaće se\nod 8. do 10. februara u Master hali i na otvorenom prostoru Novosadskog sajma.\nFestival će okupiti timove iz podunavskih zemalja, pa će tako osim Srbije, učestvovati i predstavnici Mađarske, Rumunije, Slovačke.\nTokom tri dana Festivala organizovana je prodaja suhomesnatih proizvoda, sireva, vina, ali i takmičenje građanstva (9. februara) i medija (8. februara) u pravljenju kobasica. Zainteresovane ekipe mogu da se prijave za takmičenje do 2. februara preko Fejsbuk stranice Udruženja Citadela, ili direktno putem telefona: 062/878 0 740.\nPosetioce i izlagače zabavljaće tokom dana tamburaši i folklorne grupe, a u večernjim terminima koncerte će održati Garavi sokak, Zvonko Bogdan i tamburaški orkestar Đorđa Čavića.\nRadno vreme festivala je od 9 do 22 časova.\nizvor: explorenovisad.rs, rtv.rs, agencije, foto: Kaboompics.com from, Pexels\n... ap vojvodina, dunav, festival, festival kobasice, garavi sokak, master centar, Novi Sad, sajam, tamburaši, zvonko bogdan


Ana Brnabić nova premijerka: Biće mi čast da služim svojoj zemlji - 15.06.2017, Sputnik Srbija\nPredsednik Aleksandar Vučić poverio je Ani Brnabić mandat za sastav nove Vlade. Brnabićeva se zahvalila predsedniku Srbije na ukazanom poverenju i istakla da... 15.06.2017, Sputnik Srbija\n18:24 15.06.2017 (Osveženo: 19:31 15.06.2017)\nPredsednik Aleksandar Vučić poverio je Ani Brnabić mandat za sastav nove Vlade. Brnabićeva se zahvalila predsedniku Srbije na ukazanom poverenju i istakla da joj je čast, ali i da je svesna odgovrnosti koju preuzima.\n„Želim da zahvalim Predsedniku na ukazanom ogromnom poverenju da vodim Vladu Srbije i nastavim reforme sa nesmanjenom posvećenošću i snagom“, rekla je Brnabić u prvoj izjavi za javnost nakon što je predsednik Srbije predložio za mandatara.\n„Ja ću, ukoliko me Skupština izglasa, Vladu voditi posvećeno i odgovorno, a svoj posao ću raditi pošteno i sa ljubavlju. Svesna sam odgovornosti koju preuzimam jer treba da nasledim pravog lidera, kao i obaveza prema gradanima koji ocekuju da rezultate rada Vlade osete kroz bolji kvalitet života“, istakla je Brnabić u izajvi dostavljenoj Tanjugu.\nOna je rekla da je prihvatila kandidaturu koju je dobila od Predsednika Srbije i da krene da radi na ekspozeu i sastavljanju Vlade.\n„Važno je da se rad na projektima nastavi i ja sutra svakako idem u Vrnjačku Banju u ranije dogovorenu posetu. Idem da proverim kako funkcioniše sistem kojim smo povezali podatke šest državnih institucija koji omogucava da država bude servis građana“, istakla je Brnabić.\nOna je ocenila da je to važan, reformski, kako je rekla, revolucionaran projekat za Srbiju i ona će sa timom u Vladi Srbije i svim državnim institucijama nastaviti da radi na reformisanju državne uprave.\n„Započeti poslovi moraju da se završavaju, a ja sam poslednjih meseci posvećeno radila na tome da Srbiju uvedemo u red modernih država u kojima državna uprava radi efikasno i u funkciji građana“.\n„Lično ću se angažovati da svi zajedno radimo na ciljevima koji su veći i važniji od svih nas pojedinačno“, poručila je Brnabić.\nObrazlažujući odluku, Vučić je rekao da je nije bilo lako doneti, te da to nije poraz za SNS-a, niti za bilo koga drugog, već ideja da se pronađe najbolje rešenje, a da će SPS, iako je SNS dominantnija na osnovu poverenja građana na izborima, imati značajniju ulogu u Vladi.\nBudući premijer mora obezbediti dalje jačanje ugleda zemlja i dalje reforme, rekao je predsednik Srbije na pres-konferenciji.\nKako je rekao, Brnabićeva ga je obavestila da može da obezbedi većinu poslanika u Parlamentu za izbor Vlade koju predlaže.\nVučić je istakao da je Brnabićeva vredna, da poseduje stručne i lične kvalitete, da je uveren da će pokazati poštovanje prema partijama od kojih očekuje podršku i da će raditi na boljitku za Srbiju.\n„Nije bilo lako doneti odluku i doneo sam je u skladu sa interesima Republike Srbije, proklamovanim ciljevima, sa idejom da radom i energijom nastavimo da donosimo dobre rezultate, kako za našu zemlju, tako i građane“, rekao je on.\nVučić je izrazio uverenje da je u narednom periodu važno obezbediti jačanje ugleda Srbije u međunarodnoj zajednici, kako na Zapadu, tako i Istoku, u odnosima sa EU, Ruskom Federacijom, Kinom, SAD, arapskim zemljama i drugim zemljama.\n„Srbija mora još više da popravi sliku o sebi. Svoju nezavisnost i suverenost nikome više ne mora da dokazuje, ali Srbija zaslužuje još bolje mesto i da građani Srbije budu još ponosniji“, kazao je predsednik.\nKako je dodao Vučić, pred Srbijom je dalje jačanje fiskalne stabilnosti, odnosno neophodno je da se sačuva puna disciplina u trošenju novca, ali i da građani više osete do sada postignute rezultate i uspehe.\n„Došlo je vreme, posle teških reformi koje su donele veoma dobre rezultate, da građani Srbije bolje i više osete napredak koji smo ostvarili, a koji će na najbolji način osetiti povećanjem plata u javnom sektoru i penzija“, rekao je Vučić.\nVučić je istakao da budući premijer mora da doprinese daljem smanjenju stope nezaposlenosti, odnosno rastu stope zaposlenosti i podsetio je da je pre pet godina stopa nezaposlenosti iznosila 25,9 odsto, a da je danas između 13,5 i 15 odsto.\n„Još nismo zadovoljni i cilj nam je da spustimo tu stopu ispod deset odsto“, rekao je Vučić.\nPredsednik je rekao da je neophodno završiti objekte javne namene, kao i da su za 297 objekata pokrenute javne nabavke.\n„Siguran sam i da je u drugim oblastima, poput zdravstva, neophodno mnogo toga da se uradi“, rekao je Vučić.\nOn je naglasio da je neophodno da se obezbedi i kontinuitet u politici Vlade, jer Srbija više nije zemlja koja vodi drugačiju politiku iz godine u godinu i koja se menja kako se to kome dopadne.\n„Zato je Srbija obezbedila poštovanje sa svih strana sveta i zato ljudi mogu da očekuju bolji život nego što su ga imali do danas“, rekao je Vučić.


Obeležen Međunarodni dan osoba sa invaliditetom - Ozonpress :: internet portal\nTag: Osobe sa invaliditetom\nMeđunarodni dan osoba sa invaliditetom, 3. decembar u Čačku je obeležen organizovanjem okruglog stola na kome je razgovarano o finansiranju organizacija osoba sa invaliditetom i položaju invalida kod nas. U radu su učestvovali predstavnici 11 udruženja osoba sa invaliditetom i gradonačelnik Čačka sa svojim saradnicima.\nOsnovni cilj Međunarodnog dana osoba sa invaliditetom koji se obeležava od 1992. godine je podsećanje na probleme sa kojima se suočavaju osobe sa, a to je pre svega nepristupačnost, nezaposlenost i siromaštvo, što sve dovodi do isključenosti iz drštva. Prema proceni Svetske zravstvene organizacije, oko 15 odsto populacije živi sa nekim oblikom invaliditeta.\n– Iako preko milijardu ljudi u svetu ima neku invalidnost, populacija se susreće sa marginalizacijom, a najveći procenat je siromašan. Važno je da ljudi rade, da se uključe u društvo, da se osete delom društva. Sve je lakše kada imaju neku obavezu, kada rade, kada izlaze iz svojih domova. I pored dobrih zakonskih rešenja mislim da poslodavci izbegavaju da zaposle osobu sa invalidtetom jer misle da nikada neće moći da ga otpuste, što nije tačno, kaže Marija Adžemović iz Centra za samostalni život osoba sa invaliditetom.\nPredsednik Udruženja paraplegičara Vladan Petković takođe kao veliki problem ističe ekonomski položaj osoba sa invaliditetom i udruženja, što bi moglo da dovede do smanjenja aktivnosti a samim tim i do isključenja iz društvenog života.\n– Današnji dan obeležavamo u skladu sa stanjem u celom društvu, dakle u velikoj ekonomskoj krizi. To se odražava na sve organizacije, a pogovoto na osobe sa invaliditetom koje su i najugroženije i najranjiviji sloj društva. Sigurno će se sve to odraziti na naše aktvnosti i na uključenost osoba sa invalidtetom. Poslednjih 15 gdina borili smo se za integraciju, inkluziju i nadam se da ćemo uspeti da zadržimi nivo aktivnosti, kaže Vladan Petković.\nU Udruženju distrofičara Moravičkog okruga kažu da se trude da budu aktivni, da uključe sve članove, jer samo tako mogu doći do potrebnih sredstava z arad udruženja.\n– Udruženje distrofičara se finansira iz lokalnog ali i iz budžeta resornog minstarstva. Da bi dobili sredtsva moramo biti aktivni, moramo se uključiti i sredstva trošiti onako kako su planirana. Imamo 42 člana, od toga petoro dece i dva studenta. Trudimo se da u celom okrugu svima pružimo istu podršku, da ih uključimo u sve aktovnosti i da što više utičemo na njihovu socijalizaciju i da ih uključimo u sve sfere društvenog života, navodi Mirjana Stanojević, predsednica Udruženja distrofičara Moravičkog okruga.\nPrema rečima gradonačelnika Vojislava Ilića, lokalna samouprava će nastaviti da izdvaja sredstva i da pomaže rad osoba sa invaliditetom u Čačku . U ovu svrhu izdvaja se oko 2 odsto sredstava iz lokalnog budžeta, što je ove godine iznosilo oko 70 miliona dinara. Prema rečima Ilića, lokalna samouprava će se truditi da izdvajanja ostanu na istom nivou ili da se čak u određenom iznosu povećaju.\n– Sredstva se izdvajaju za rad Ustanove Zračak, Škole za osnovno i srednje obrazovanje novembar, za rad udruženja, personalne asistente, prevoz, podsticajne mere za zapošljavanje. Nastavićemo i dalje, sredstva neće biti manja a trudićemo se da ih u sledećoj godini i povećavamo. Pokušćemo da utičemo na smanjenje nezaposlenostmi ali i na uklanjanje prepreka kod ustanova gde se n emože prići u kolicima, obećao je gradonačelnik.\nPrema poslednjem popisu stanovništva iz 2012. godine, u Čačku ima oko 10.000 osoba sa invaliditetom, odnosno oko 10 odsto stanovništva.\nUkupno 7.785 Čačana ima neki invaliditet, dok kod još 1.387 sugrađana status invaliditeta nije poznat. Najviše Čačana ima invaliditet u hodu – 4.653, a zatim sledi status invaliditeta zbog vida – 3.311, i sluha 1.841. Zatim slede problemi sa samostalnošću – 1.244, pamćenjem 1.103 i komunikacijom 762.\nKad četnici i partizani slave Dan oslobođenja od fašizma\nČačanin uzeo advokata iz Crne Gore\nVelika pobeda dr Radojevića\nOsobe sa hendikepom i dalje teško do posla


Na tribinama su glavni bili Putin i saudijski prestolonaslednik: Princa prate brojne kontroverze i OVA LEPOTICA :: Sportal\nJ. M. - Vest objavljena: 18:27 - 14.06.2018\nPrestolonaslednik Saudijske Arabije se pre dolaska na stadion Ližinjski sa ruskim liderom sastao u njegovoj rezidenciji u Rusiji. Susret je protekao u priajteljskoj atmosferi, a kada je meč počeo, prvi je mogao da se raduje i da "likuje" Putin jer su Rusi prvo poluvreme završili sa vođstvom od 2:0.\nElegantni Putin odlučan je da Mundijal isprati u možda dosad najboljem stilu. Ruski predsednik se i na događajima kojima se najavljivalo prvenstvo pojavljivao u, sa modne strane, besprekornim izdanjima.\nSrdačan susret princa i predsednika Foto: Stare Slike\nSaudijski princ je danas i najznačajniji "navijač" svog tima, a pre Mundijala bio je u centru nimalo pozitivnih princa. Prestolonaslednikom je proglašen prošle godine odlukom svog oca saudijskog kralja Salmana koji je tada rešio da odustane od prvobitnog izbora, princa Mohameda Bin Najefa, kog je smenio.\nPrestolonaslednik je pre kraljevskog ukaza o imenovanju bio zadužen za vođenje vojne intervencije u Jemenu, energetske politike i kreiranje planova o ekonomskoj budućnosti zemlje, u situacijama kada više ne bude bilo nafte. A nakon imenovanja za budućeg vođu zadržao je funkciju ministra odbrane.\nSalman je u svetskoj javnosti poznat i kao neko ko poput svog oca, obožava luksuz (neizostavnu stavku stila života arapskih lidera). Umeo je u trošenju i da prestigne oca "širokih ruku" pa je za kupovinu megajahte "velikodušno" dao pola čak milijarde evra.\nSupruag saudijskog princa Foto: Stare Slike\nOcenjuje se kao reformator, ali i kontroverzni političar. Njegovi politički stavovi, po oceni brojnih politikologa neutemeljni u znanju (princ je bio među najboljim diplomcima Kraljevskog univerziteta) i iskustvu, veoma su oprečni. Princ sa jedne strane, zalaže za slobodu govora i poštovanje ljudskih prava. Najavljuje donošenje novih zakona kojima će se unaprediti pomenute oblasti, a sa druge strane, kao moćno sredstvo međunarodnih odnosa vidi ratovanje.\nKada je u pitanju njegov privatni život, tu je daleko određeniji. Princ je do 2008. u braku sa Sarom bin Mašur bin Abdulazis Al Saud sa kojom ima troje dece. Saudijskuprincezu redovno prate komentari da je jedna od najlepših princeza sveta.\nSP Rusija SP2018 Rusija 2018 Fudbalska reprezentacija Rusije Saudijska Arabija


Tuck, Dakota Fening se pridruzuje ekipi filma \_'\_'Sumrak\_'\_' u nastavku \_'\_'Mlad mesec\_'\_'\nVaša lokacija: Naslovna strana » Vesti » Dakota Fening se pridruzuje ...\nDakota Fening se pridruzuje ekipi filma ''Sumrak'' u nastavku ''Mlad mesec''\nPredstavnici kompanije Summit Entertainment potvrdili su da ce Dakota Fening igrati ulogu Dzejn u nastavku filmske sage ’’Sumrak’’. Nakon ogromnog uspeha prvog dela, reditelj Kris Veic ce ekranizovati drugi roman Stefani Mejer pod nazivom’’Mlad mesec“, u kome ce jedna od najtalentovanijih glumica svoje generacije Dakota Fening glumiti uz Kristin Stjuart, Roberta Patinsona i Tejlor Lotner.\nU delu „Mlad mesec“, nastavlja se prica o modernoj romansi izmedju vampira i smrtnice: Bela Svon (Kristin Stjuart) je unistena iznenadnim odlaskom svoje ljubavi, vampira Edvarda Kulena (Robert Patinson). Ipak, pocinje da se oseca bolje, jer sklapa prijateljstvo sa neodoljivim Dzejkobom Blekom (Tejlor Lotner). Iznenada ce biti uvucena u svet vukodlaka, drevnih neprijatelja vampira i odjednom ce se njena lojalnost naci pred iskusenjem.\nDakota Fening je igrala je uz najveca imena Holivuda u filmovima: „The secret life of bees“, „ Chalotte’s web”, “Dreamer”, „U zaru osvete“, i „Rat svetova“. Nasa publika ce imati prilike da je uskoro vidi i u trileru ’’Push’’.\nPocetak prikazivanja filma „Mlad mesec“ u americkim bioskopima planira se za 20. novembar ove godine.


Hareide želi zadržati Šerbečića, bh. stoper poručio: Nadam se da će ove sedmice sve biti gotovo – Sport Centar Hareide želi zadržati Šerbečića, bh. stoper poručio: Nadam se da će ove sedmice sve biti gotovo – Sport Centar\nSezona u Norveškoj je još uvijek na samom početku, a bosanskohercegovački defanzivac Besim Šerbečić prenio je dobru formu s priprema i na takmičarske utakmice.\nNjegovim nastupima zadovoljni su i u stručnom štabu, a trener Age Hareide ga je otvoreno hvalio u izjavama.\nIstakao je i kako bi volio da bude produžen ugovor sa Šerbečićem, što će se, kako stvari stoje i desiti jer ni ovaj bivši stoper Sarajeva nema ništa protiv toga.\n“Lijepo je to čuti, veoma sam ponosan jer je Rosenborg veliki klub. O detaljima ćemo više pričati tokom sedmice pa ćemo vidjeti šta će se desiti. Nadam se da će sve biti gotovo ove sedmice”, rekao je Šerbečić za norveške medije.\nIpak, otkrio je da postoji interesovanje drugih klubova, ali istakao je da njegov agent radi na tome.\n“Ne razmišljam previše o drugim klubovima. Moj agent radi na tome, razgovoramo, sada sam fokusiran na utakmice, ali razgovarat ću s agentom i porodicom te donijeti najbolju odluku za sebe”, dodao je Šerbečić.\nage hareidebesim serbecicrosenborg\nUstalio se u početnom sastavu Rosenborga: Šerbečić postigao prvi pogodak ove sezone\nFK Sarajevo se oprostio od defanzivca: Hvala Šerba i mnogo sreće u nastavku karijere


Zbog fiskalnih računa katanac na 40 objekata u Banjaluci – mojKontakt portal – Radio Televizija Kontakt\nInspektori na djelu: Privremeno zatvoren 31 objekat!\nInspektori Poreske uprave RS su u okviru kontrola evidentiranja prometa preko fiskalnih kasa u prvih 10 mjeseci ove godine za 40 poreskih obveznika sa područja grada izrekli mjeru privremene zabrane obavljanja djelatnosti u trajanju od 15 dana.\nIz Poreske uprave RS su rekli da su inspektori ove godine izvršili ukupno 508 kontrola evidentiranja prometa preko fiskalnih kasa.\n“U 179 slučajeva utvrđene su nepravilnosti za koje su potom izdati prekršajni nalozi na ukupan iznos kazne od 240.000 KM”, kazao je Goran Maričić, direktor Poreske uprave RS.\n“Evidentno je da je u 2019. godini manji broj izrečenih mjera privremene zabrane obavljanja djelatnosti, a povećan iznos izrečenih novčanih kazni u odnosu na isti period 2018. godine, na šta su uticale izmjene Zakona o fiskalnim kasama u 2019. godini kojima su povećane novčane kazne”, rekao je Maričić.\n“Ako poreski obveznik u roku od 72 sata inspektoru dostavi dokaz o uplati izrečene novčane kazne, neće mu biti izrečena i mjera zabrane obavljanja djelatnosti u trajanju od 30 dana”, istakao je Maričić.\n“Kazne su povećane samo u dijelu koji se odnosi na neevidentiranje prometa preko fiskalnih kasa i neizdavanje računa, dok ostale kazne za, na primjer, neslanje dnevnih izvještaja i servisnu knjigu nisu povećane”, pojasnio je Maričić.


Zavetnici: Đilas nema mandat da u ime opozicije pregovara sa Vučićem o Beogradu - EMBARGO 011\nSrpska stranka Zavetnici je saopštila da lider SSP Dragan Đilas nema mandat, niti bilo kakva druga ovlašćenja da u ime cele opozicije pregovara sa liderom SNS u vezi beogradskih izbora.\nKako su naveli u saopštenju, iako su novi izbori za Gradsku skupštinu najrealnija opcija, podsećaju da postoje zakoni, procedure i institucije, te da to ne može biti predmet dogovora dva čoveka.\n„Dragan Đilas nema mandat da govori u ime cele opozicije, a ukoliko rešenje krize vidi u separatnim pregovorima sa Aleksandrom Vučićem, onda bilo kakvi naredni razgovori unutar opozicije o regulisanju izbornih nepravilnosti u Beogradu postaju nepotrebni“, istakli su.\nZavetnici poručuju da su nedavno održani izbori na svim nivoima jasno pokazali da je monopol SSP nad pojmom opozicije apsolutno poražen, „kao i njihov manir da uređuju opozicionu scenu prema sopstvenom nahođenju, ličnim hirovima i uskostranačkim interesima“.\nNaglašavaju da nova politička realnost sugeriše da su se dogodile značajne političke promene u opozicionom bloku.\n„Početkom sedmice, odazvali smo se pozivu na sastanak celokupne opozicije na temu provere svih izbornih nepravilnosti u Beogradu, jer smo snažno privrženi neporecivosti izborne volje naroda i pravu svakog građanina da putem izbora saopšti svoj društveno – politički stav. Očigledno lider SSP ovaj sastanak želi da iskoristi za još jedan pokušaj personalizacije opozicionih snaga. Ako mu je to sa odlazećim koalicionim partnerima ranije polazilo za rukom, sa nama neće moći. Verujemo da takav stav dele i ostale naše kolege iz bloka državotvorne opozicije“, piše u saopštenju.\nUkazuju da im je veliki broj građana na društvenim mrežama skrenuo pažnju i na jednu zanimljivost, koju ocenjuju kao veoma simptomatičnu.\n„Naime, poziv na dogovor o ponavljanju izbora, koji je Đilas uputio Vučiću, pojavio se svega pola dana nakon što je vlasnik televizije Pink Željko Mitrović na svom Tviter profilu objavio ‘prognozu’ da će izbori u Beogradu biti ponovljeni“, kažu.\nZavetnici su poručili da „Beograd nije nečija privatna firma i da Beograđani nisu sredstvo za potkusurivanje“.


HomeFokusNajbolji recitatori na crnogorskom jeziku iz Vojvodine u pośeti Cetinju\nCrnogorsko kulturno prosvjetno društvo “Princeza Ksenija” iz Lovćenca organizovalo je nagradno putovanje u prijestonicu Cetinje za pobjednike druge “Pokrajinske smotre recitatora na crnogorskom jeziku” koja je u decembru prošle godine održana u Crnogorskom kulturnom centru u Lovćencu, uz učešće 14 škola iz 5 opština i 11 vojvođanskih mjesta.\nGosti Cetinja su bili mladi recitatori Jovan Čabarkapa i Jovan Dragnić učenici Osnovne škole “Petar Petrović Njegoš” iz Vrbasa, Jana Krivokapić iz Gimnazije i ekonomske škole “Svetozar Miletić” iz Srbobrana i Maša Bilić učenica Gimnazije “Žarko Zrenjanin” iz Vrbasa. Sa njima su bili i njihovi mentori, učiteljica Nada Krivokapić, nastavnica Tatjana Lelić i profesori književnosti Mladen Đuričić i Lidija Miljanić. Delegaciju je predvodio Nenad Stevović, publicista, istraživač i organizator crnogorske dijaspore.\nGradonačelnik Cetinja Aleksandar Kašćelan je za goste iz Vojvodine upriličio prijem u svječanoj sali prijestonice. Tom prilikom on je izrazio poštovanje što su Crnogorci u Lovćencu i Vrbasu sačuvali nacionalni identitet i što brojnim aktivnostima edukuju mlade da njeguju crnogorski jezik, kulturu i tradiciju, jer su oni, kako je rekao, čuvari vremena koje je pred nama.\nNa Fakultetu za crnogorski jezik i književnost učenike i prosvjetne radnike je primio i sa njima razgovarao dekan Adnan Čirgić, koji je istakao veliku ulogu udruženja “Krstaš” i Crnogorskog kulturno prosvjetnog društva “Princeza Ksenija” na promociji crnogorskog jezika u dijaspori.\nTokom boravka na Cetinju gosti iz Vojvodine su obišli znamenitosti grada, Dvorac kralja Nikole, muzeje, Crnogorsko kraljevsko pozorište, cetinjski manastir, Ivanova korita i Njegošev mauzolej na Lovćenu.


Pročitajte sve vesti na temu Vremenska prognoza - mediji.net\nVREMENSKA KLACKALICA: Posle sunca sledi postepeno naoblačenje, a za kraj MOGUĆA KIŠA\nVreme kao na vrtešci, stiže naoblačenje sa kišom!\nNajniža temperatura od šest do 13 stepeni, a najviša od 17 na severu Vojvodine do 30 na jugu Srbije.\nNaoblačenje sa kišom u pojedinim delovima zemlje: Temperatura do 30 stepeni\nDANAS I DO 30 STEPENI, A ONDA ŠOK - ZAHLAĐENJE I KIŠA! Evo kakvo nas vreme očekuje za vikend, sledeće nedelje novi obrt\nU petak na severu Vojvodine zahlađenje sa kišom, a u centralnim i južnim predelima sunčano i vrlo toplo.\nU Srbiji će u petak vrebiti oblačno vreme sa kišom koja se od jutra očekuje na severu Vojvodine, ;a uveče i tokom noći će se premeštati ka centralnim krajevim i na jug gde će se veći deo dana zadržati pretežno sunčano i toplo, saopštio je Republički hidrometeorološki ...\nDo osetnijeg pada temperature doći će u petak\nNajmanje dve osobe su povređene u nevremenu koje je danas pogodilo Moskvu. Dve osobe, muškarac i žena povređeni su u različitim delovima grada, na obe je palo drvo i oni su hospitalizovani, preneo je Tas s.Snažan vetar je oborio preko 50 stabala i oštetio više od 40 vozila, navedeno je na zvaničnom...\nPrethodni period obeležila je smena toplog i hladnog vremena, a tako će da bude i u narednih sedam do 10 dana. Kada je u pitanju vremenska situacija koja nas očekuje do kraja ove i tokom sledeće sedmice, vraća se pad temperature, jak vetar i padavine.


Srbija u Ligi nacija i zagrevanje za Mundijal – SIA\nSrbija u Ligi nacija i zagrevanje za Mundijal\nNakon velikog uspeha i plasmana na Svetsko prvenstvo u Kataru, Orlove očekuje takmičenje u Ligi nacija, čija će posljednja dva kola biti odigrana od 22. do 27. septembra. U diviziji B, Srbija se nalazi uz ekipe Norveške, Švedske i Slovenije. Selektor Stojković takmičenje u Ligi nacija vidi ne samo kao pripremu za Mundijal u Kataru, već i kao priliku da reprezentacija sačuva pobednički kontinuitet. Svima koji veruju da će Srbija ostvariti uspeh u Ligi nacija i žele da oprobaju sreću u predviđanju ishoda mečeva, preporučujemo Maxbet koji nudi tri paketa bonusa dobrodošlice.\nZagrevanje reprezentacije Srbije u Ligi nacija\nU ovogodišnjem takmičenju Lige nacija Srbija je u Diviziji B. Uz Srbiju u grupi se nalaze još Norveška, Slovenija, Švedska i Rusija. Ipak, moramo napomenuti da Rusija ove godine neće učestvovati u takmičenju Lige nacija. Ruska reprezentacija je isključena iz takmičenja zbog invazije na Ukrajinu. Dakle, Srbija će snage odmeriti samo sa preostale tri ekipe. Prve dve utakmice Orlova u Ligi nacija u kojima se Srbija sastala sa Fincima i Slovencima dale su različite rezultate.\nFudbaleri reprezentacije Srbije doživeli su poraz na otvaranju učešća u Ligi nacija od Norveške. Norveška je pobedila i ostvarila rezultat 0:1, čime se osvetila za poraz u Oslu 2020. godine. Jedini pogodak na utakmici postigao je novi igrač iz Manchester City-a Erling Haland u 27. minuti. Ipak, popravili su utisak kada su na stadionu „Rajko Mitić“ u Beogradu savladali Sloveniju neverovatnim rezultatom 4:1. Orlovi su poveli golom Aleksandra Mitrovića u 24. minutu, ali su nekoliko minuta kasnije Slovenci izjednačili golom Petra Stojanovića. Vođstvo Srbije obezbedio je Sergej Milinković, dok je treći pogodak postigao Luka Jović. Poslednji gol za pobedu dao je Nemanja Radonjić u 85. minuti.\nRaspored ostalih utakmica Srbije u Ligi nacija uoči borbe za Svetsko prvenstvo:\nŠvedska – Srbija – četvrtak, 9. jun u 20.45 časova\nSlovenija – Srbija – nedelja, 12. jun u 20.45 časova\nSrbija – Švedska – subota, 24. septembar u 20.45 časova\nNorveška – Srbija – utorak, 27. septembar u 20.45 časova\nSelektor reprezentacije Srbije Piksi, izrazio je zabrinutost zbog nezgodnog termina odigravanja utakmica i umora igrača koji su upravo završili sezonu u svojim klubovima. Takođe, Stojković je dao i sledeću izjavu:\n“Respekt Norveškoj, Sloveniji i Švedskoj, ali mi smo svesni svojih kvaliteta i ne odustajemo od našeg stila igre. Ovo nije samo zagrevanje za Katar, ovo je ciklus u kojem želimo da nastavimo kontinuitet dobrih igara i rezultata iz kvalifikacija za Svetsko prvenstvo.”\nOd prethodnog susreta sa Slovenijom, Orlovi su dobili sve što su očekivali. Sada žele da nastave ne samo sa dobrom igrom već i sa serijom pobeda. Ostaje da se vidi kako će nastupiti u posljednja dva kola koja se igraju od 22. do 27. septembra. Nekoliko dana nakon toga trebalo bi da počnu kvalifikacije za Svjetsko prvenstvo. Ovde će se Srbija 9. oktobra prvo sastati sa Luksemburgom. Tri dana kasnije, 12. oktobra, izaći će na teren sa Azerbejdžanom, dok će 14. oktobra odmeriti snage sa Portugalom. Srbija je trenutno na drugom mestu na tabeli i zaostaje dva boda za liderom Portugalom. Svakako, cilj reprezentacije Srbije u Ligi nacija i kvalifikacijama za Svetsko prvenstvo je identičan. Orlovi žele da budu tim koji će svakom rivalu diktirati ritam meča i koji će se pitati za konačni ishod.\nTags: Fudbalska reprezentacija Srbije Kladionice Maxbet kladionice Najbolje kladionice\nPrethodna vest: Liga nacija: Velika pobeda fudbalera Srbije u Švedskoj!\nSledeća vest: NOVAC STIŽE ZA 4 HOROSKOPSKA ZNAKA! Evo ko ne mora da brine o parama do 19. JUNA, a JEDAN ZNAK treba da igra igre na SREĆU!


PROGRESSIVE MAGAZIN | NOVI PROJEKAT PODRŠKE REGIONALNOJ EKONOMSKOJ INTEGRACIJI U OBLASTI INFRASTRUKTURE KVALITETA I ELEKTRONSKE TRGOVINE\nNOVI PROJEKAT PODRŠKE REGIONALNOJ EKONOMSKOJ INTEGRACIJI U OBLASTI INFRASTRUKTURE KVALITETA I ELEKTRONSKE TRGOVINE\n17. VI 2022 | Deutsche Gesellschaft fur Internationale Zusammenarbeit (GIZ) je pokrenuo svoj novi projekat podrške regionalnoj ekonomskoj integraciji u oblasti infrastrukture kvaliteta i elektronske trgovine. Projekat EU4 Business: Podrška regionalnoj ekonomskoj integraciji biće realizovan u ime Evropske unije (EU) i Nemačkog saveznog ministarstva za ekonomsku saradnju i razvoj (BMZ) i ima za cilj jačanje regionalne ekonomske integracije između CEFTA strana kroz podršku implementaciji Akcionog plana za Zajedničko regionalno tržište u obe oblasti.\nSamo istinsko partnerstvo između svih ekonomija u regionumože obezbediti dobro sprovedene reforme i uspeh ka našem zajedničkom cilju – regionalnoj ekonomskoj integraciji i približavanju evropskom tržištu, ocenjeno je na otvaranju projekta ‘EU4Business: Podrška regionalnoj ekonomskoj integraciji‘ u Skoplju.\nFunkcionalni sistem infrastrukture kvaliteta je katalizator za poboljšanje kvaliteta proizvoda i usluga u privredi. On pomaže da se stimuliše potražnja za ovim proizvodima i uslugama dokazujući da su proizvodi određenog traženog kvaliteta. Ispitani proizvodi se smatraju ‘prikladnim za namenu’ i dobijanjem oznake kvaliteta mogu se lakše izvoziti na druga tržišta. Pet osnovnih komponenti čine sistem infrastrukture kvaliteta: akreditacija, standardizacija i metrologija, kao i sertifikacija i testiranje/inspekcija.\nDavid Oberhuber, direktor GIZ-a za Severnu Makedoniju, ocenio je da je GIZ veoma ponosan što je ponovo angažovan da sprovede projekat koji će povećati trgovinu i konkurentnost na tržištima CEFTA. To je nastavak i dopuna naših tekućih zajedničkih aktivnosti sa članicama CEFTA-e na podršci sprovođenju trgovinskih reformi u regionu u skladu sa zahtevima u procesu približavanja EU.\n„Efikasan infrastrukturni sistem kvaliteta će zaštititi i potrošače od nebezbednih proizvoda i preduzeća od neproporcionalnih troškova i nelojalne konkurencije. S druge strane, elektronska trgovina (e-commerce) je jedna od najbrže rastućih oblasti trgovine uslugama u privredama CEFTA-e. Regionalna integracija u ovoj oblasti ćeomogućiti potrošačima da imaju koristi od većeg izbora i nižih cijena, a trgovci na malo mogu da smanje troškove transakcija i dobiju pristup novim tržištima na isplativ način”, istakao je Oberhuber.\nŠtefen Hudolin, šef Jedinice za saradnju u Delegaciji Evropske unije u Republici Severnoj Makedoniji, ocenio je da je funkcionalna i pouzdana infrastruktura kvaliteta osnovni preduslov za slobodno kretanje robe, dok je e-trgovina (e-commerce) novi alat koji donosi ogroman potencijal za rast trgovine u regionu.\n“Drago nam je što će EU podržati privrede CEFTA-e da ojačaju svoju regionalnu saradnju i poboljšaju slobodan protok robe. Tako će građani i privrednici iz regiona moći da iskuse jednu od „četiri slobode unutrašnjeg tržišta“ kao u EU. Takođe vjerujemo da će rezultati ovog projektadovesti do novih mogućnosti za privredni rast i otvaranje novih radnih mesta“, naglasio je Hudolin.\nOtto Graf, zamenik šefa misije Ambasade Nemačke u Severnoj Makedoniji, podsetio je da nemačka Vlada podržava tekuće regionalne ekonomske reforme i napore u saradnji u okviru Berlinskog procesa od 2014. godine. “Regionalna ekonomska integracija ćepovećati produktivnost privreda, dovesti do nižih cena i povećanja blagostanja, a doprineće i stabilnosti regiona“, smatra Graf. Ovaj projekat je nastavak partnerstva između nemačke Vlade, EU i CEFTA potpisnica za sprovođenje trgovinskih reformi u okviru CEFTA-e u skladu sa zahtevima procesa usklađivanja sa EU. Zajedno sa CEFTA stranama, posvećeni smo tome da regionalna ekonomska integracija uspješno funkcioniše za preduzeća“, naglasio je on.\nKrešnik Bekteši, ministar ekonomije Republike Severne Makedonije, izjavio je da sve privrede CEFTA-e moraju da pokažu spremnost da sarađuju sa svim susednim privredama. Kako je istakao, regionalna ekonomska integracija je najvažniji pokretač regionalnog ekonomskog razvoja i ubrzanja ekonomskog oporavka od pandemije Covid-19, a Severna Makedonija već uočava prednosti ove saradnje na nacionalnom nivou. “Kroz ovaj projekat dobićemo podršku da ojačamo naše institucije u oblasti kvaliteta infrastrukture i uskladimo ih sa zahtevima EU, što će nam pomoći da postanemo konkurentniji u regionu u trgovini industrijskom robom. Trgovina putem interneta je u procvatu u Severnoj Makedoniji, što se manifestuje snažnim udruženjima i ogromnom dinamikom u sektoru. Ovaj projekat vidimo kao odličnu priliku da napredujemo u ovim oblastima i da doprinesemo našem zajedničkom cilju – da našim poslovnim operaterima u CEFTA – i obezbedimo pristup tržištima od 20 miliona potrošača“, ocenio je Bekteši.\nEmir Đikić, direktor CEFTA Sekretarijata, podsetio je da je Akcioni plan za Zajedničko regionalno tržište odskočna daska za Zapadni Balkan da se uskladi sa pravilima jedinstvenog tržišta EU. “ Preduzeti su važni koraci ka približavanju regiona jedinstvenom tržištu EU. Akcioni plan predviđa da ćeZajedničko regionalno tržište funkcionisati u skladu sa Evropskom legislativom kako bi se osiguralo slobodno kretanje industrijske robe me]uprivredama Zapadnog Balkana. Za to je neophodan potpuno funkcionalan i usklađen sistem infrastrukture kvaliteta. Privrede su već prepoznale ekonomski potencijal e-trgovine i sigurni smo da ćemo nastaviti da zajednički gradimo prosperitetne ekonomije širom regiona”, naglasio je Đikić.\nJohanna Wohlmeyer, menadžerka fonda u GIZ-u, koja je predstavila projekat, izjavila je da regionalna ekonomska integracija nudi veliki potencijal za rast u ekonomijama Zapadnog Balkana: “Akcioni plan za Zajedničko regionalno tržište postavio je okvir za projekat sa krajnjim ciljem da se postigne nesmetan protok roba, usluga i visokokvalifikovane radne snage. Potrošači i kompanije podjednako će profitirati od regionalno usklađenog okvira koji omogućava lak i siguran promet industrijske robe i robe kojom se trguje elektronski. Obzirom da projekat podržava regionalnu integraciju zasnovanu na EU zakonodavstvu, on takođe direktno doprinosi naporima regiona za pristupanje EU“.\nProjekat Podrška regionalnoj ekonomskoj integraciji doprinosi stvaranju poslovnog okruženja koje štedi troškove i vremepreduzećima pri trgovini na regionalnom tržištu. Istovremeno, na ovaj način osnažiće se nadzor nad tržištem i bezbednošću potrošača uvođenjem standarda EU. Kroz projekat će biti podržane vladine agencije da pojednostave procedure neophodne za trgovinu robom i uslugama u regionu, čime se privrede CEFTA-e pripremajuza jedinstveno evropsko tržište.


Savijanje origami modela\nOrigami (jap. 折り紙; ori = savijanje + kami = papir) je tradicionalna japanska veština kreiranja modela od papira. Tradicinalno se koristi kvadrat ali postoji veliki broj modela koji se pravi i od drugačijih oblika papira - pravougaonika, trougla, osmougaonika itd.\nVeć u 8. veku, origami je postao sastavni deo raznih ceremonija u Japanu. Samuraji su razmenjivali poklone koji su na sebi imali ukrase „noši“ - savijene trake papira. Za vreme obreda šintoističkih venčanja, korišćeni su origami leptiri koji su simbolizovali mladence.\nU Japanu se često koristi „vaši“ - specijalan papir čvršće strukture napravljen od pulpe dobijene iz kore nekoliko karakterističnih drvenastih vrsta koje rastu u Japanu.\nOrigami na Wikimedijinoj ostavi


Zeleni baloni za čistiji vazduh - Ozonpress :: internet portal\nUdruženje građana „Srbija u pokretu“ ponovo pokreće kampanju „Potpiši prodiši“, kojom se zalaže za zabranu prodaje sirovog lignita privatnim licima i prelazak na kvalitetnije vrste uglja. Glavna akcija u okviru kampanja, skupljanje potpisa za narodnu inicijativu, počela je u martu, međutim kako epidemiološki i vremenski uslovi nisu dozvolili njenu realizaciju, kampanja je pauzirana. Čuveni „Zeleni baloni“ će biti simbol kampanje i ovog puta. Cilj je isti, u roku od sedam dana potrebno je skupiti 30.000 potpisa podrške građana na nivou cele države i pokrenuti narodnu inicijativu za promenu Zakona o zaštiti životne sredine.\nKampanju su, još prvog puta, podržale mnoge javne ličnosti, a podrška nije izostala ni ovog puta. Na sajtu potipisiprodisi.rs biće objavljene lokacije na kojima će se nalaziti zeleni baloni kao i volonteri koji će prikupljati potpise.\nU nekoliko gradova u Srbiji od 14. do 21. aprila građani će moći da svojim potpisom podrže predlog izmene zakona koji su pisali profesori sa Mašinskog fakulteta Univerziteta u Beogradu, na katedri za Zaštitu životne sredine.\nZagađenost vazduha nije novost, ali u doba pandemije koja je u vezi sa respiratornim oboljenjima ona predstavlja još veći problem. Tržište nudi različite energente, ali najopasniji jeste sirovi lignit bez tehničke obrade jer sadrži preko 50% vlage i 15% pepela. Još jedna mana ovog lignita jeste veoma mala toplotna moć, te zbog toga, kako bi se zagrejali njime, stanovnicima bi bila neophodna veća količina ove vrste lignita.\nOno što je njegova prednost jeste cena, ali na godišnjem nivou sušeni, odnosno obrađeni lignit koštao bi samo 2.5% više, međutim, zdravlje stanovništva bi bilo pod mnogo manjim rizikom. Prema podacima, u Srbiji svake godine usled aero zagađenja umre 15.500 ljudi, a sve više dece se rađa sa smetnjama u razvoju.\n– Stoga, ciljevi akcije „Potpiši prodiši“ jesu unapređenje ekološke situacije na teritoriji Republike Srbije, konkretno poboljšanje kvaliteta vazduha u svim naseljenim sredinama, te i zdravlja svih građana naše zemlje – poručuju iz Udruženja „Srbija u pokretu“.


Politika: Nikolić: Moguća nova rezolucija o KiM - BalkaniYUm.TV '); } //]]>\nNikolić: Moguća nova rezolucija o KiM\nBeogradu predstoji najosetljiviji deo pregovora u okviru dijaloga sa Prištinom, koji uključuje temu pravosuđa, rekao predsednik Srbije Tomislav Nikolić i najavio mogućnost nove rezolucije o Kosovu i Metohiji u Skupštini.\nPredsednik Nikolić je naglasio da je zato neophodno da Beograd ima iskristalisan i jasan stav, prenosi Tanjug.\n"Pravosuđe je zona u kojoj ni u Srbiji nemamo regulisane sve odnose. Tamo (na Kosovu) moramo da imamo vrsne sudije. To u ovom trenutku nije odmah izvodljivo, možda da šaljemo sudije na ispomoć, ali se to ne uklapa u sistem zakona Prištine. Takođe, ako Euleks hoće da menja mandat misije i brojno stanje onda očigledno da moramo da postignemo novi dogovor", naveo je Nikolić.\nPredsednik je najavio i mogućnost usvajanja nove rezolucije o Kosovu i Metohiji u Skupštini Srbije.\n"Ja ću, kako me budu zadužili. Ako zatraže novu rezoluciju, svakako ću to predložiti, nikad nisam od toga bežao. Ako zatraže da se izjasnim o rezoluciji koju bi podnela vlada sama i to ću svakako da uradim. Neću odmagati vladi", poručio je Nikolić.\nJučerašnju rundu razgovora u Briselu ocenio je kao sastanak pred formiranje nove vlade i naglasio da će ta nova vlada, imajući u vidu osetljivost pitanja o kojima se razgovara, morati da izađe sa strategijom kako da nastavi dalje a o tome će morati da se izjasni i novi saziv Skupštine.\nKako je dodao, svaka skupština treba da odobri delovanje svoje vlade.\n"U međuvremenu, od postizanja Briselskog sporazuma dogodilo se više stvari koje su bile nepredviđene - prelazak na oružane snage Kosova, o čemu nije bilo naznaka da bi trebalo da se razgovara, a zatim i u svetu je bilo raznih dešavanja koja bi mogla da poljuljaju samouverenost Prištine, a Beograd da navedu da razmišlja o tome može li da ponudi konačno rešenje koje bi bilo u skladu sa Ustavom, međunarodnim pravom i realnošću, ispričao je Nikolić.\n"Nećemo moći da dobijemo sve što želimo niti da izgubimo sve što bi drugi želeli", podvukao je predsednik Srbije.\nPrema Nikolićevim rečima, pregovarački tim za dijalog sa Prištinom će ostati praktično isti, s tim što će Vučić, "ako poželi mandat" direktnije predvoditi te razgovore, ali, kako je istakao, neće biti promena u željama i ambicijama.


Časopis Interfon - studentski časopis - O nama\nsu osnovali studenti Fakulteta organizacionih nauka u Beogradu sa željom da obezbede prave informacije potrebne studentima i time poboljšaju kvalitet studiranja u Srbiji.\nRazvoj –razvijati časopis, razvijati članove redakcije i podsticati čitaoce da se razvijaju kako u profesionalnom smislu, tako i kao ljudi.\nNeutralnost – časopis je apolitična organizacija. Nama je cilj da obavestimo studente o različitim temama i događajima i da im pomognemo, a nikako da utičemo na njihove stavove.\nTolerancija – redakciju čine studenti koji su otvorenih shvatanja i ne dele ljude ni prema kojim kriterijumima. Ne podržavamo nasilje, mržnju ili bilo kakvo ugrožavanje nečijeg integriteta.\nInterFON se bavi mnogim temama značajnim i interesantnim za studente. Svakodnevno izlaze vesti o najboljim konferencijama i seminarima kako bi motivisali studente da se razvijaju, internacionalnim razmenama i stipendijama, sjajnim projektima u koje mogu da se uključe.\nPostoji nekoliko stalnih rubrika gde možete pročitati intervjue sa najboljim asistentima i profesorima FON-a, sa najuspešnijim studentima i bivšim studentima Srbije i onima koji su inostranstvu, mnogo korisnih informacija o FON-u, studiranju, kao i zanimljivih tekstova i informacija o tome gde i kako možete provesti svoje slobodno vreme u Beogradu. S vremena na vreme InterFON organizuje nagradne igre kako bi obradovao verne čitaoce.\nInterFON podržava humanitarne akcije.\nPromovišemo sport, aktivizam i prave vrednosti kod mladih.\nRedakcija je počela da radi 7. novembra 2009. godine. U početku je časopis imao štampano izdanje, što se u međuvremenu promenilo, te smo sada orijentisani ka razvijanju sajta i internet promociji. InterFON je vodilo troje urednika, imao nekoliko štampanih izdanja i promenio je tri sajta, da bi se tokom svega toga razvijao i postajao sve bolji.\nRedakciju sada čini tridesetak stalnih članova, dok uz to imamo članove koji nam pružaju podršku kad god nam je to potrebno, kao i veliki broj autora i dopisnika sa mnogih fakulteta u Srbiji i nekoliko njih koji nam pišu iz inostranstva.\nPored urednika i zamenika članovi redakcije su raspoređeni u timove. Tim za korporativne odnose (CR) zadužen je za ostvarivanje i održavanje saradnje sa kompanijama, studentskim oranizacijama i fakultetima. Tim za odnose sa javnošću (PR) je tu da izgradi imidž i reputaciju časopisa, kako putem interneta i društvenih mreža tako i u svakodnevnim interakcijama sa korisnicima. Tim za informacione tehnologije (IT) i tim za dizajn (D) sarađuju kako bi časopis imao funkcionalan i dobar sajt. Najbrojniji je tim autora i dopisnika (A&R) koji uvek stvaraju kvalitetan sadržaj za časopis. A kao spona tu je tim za međuljudske odnose (HR) koji radi na tome da obezbedi najbolje ljude za redakciju i da ih motiviše da uvek mogu da budu bolji.\nU skladu sa našim ciljevima i željom da se razvijamo, u planu je uvođenje novina kao što su Blog i Godišnjak. To su novi projekti putem kojih želimo da damo još veće mogućnosti onima koji nas budu čitali.\nZadovoljni smo onim što je do sada postignuto, s obzirom da je InterFON nastao ni iz čega da bi sada bio časopis koji je poznat čitavom Univerzitetu u Beogradu, a i šire, što nam daje motivaciju da uvek radimo više i bolje kako bismo i mi sami bili bolji i pružili i više od onoga što se od nas očekuje.\nZa sve one koji žele da postanu deo uspešnog i prijateljskog tima, za one koji žele da saznaju mnogo toga korisnog i zanimljivog, za sve one koji kad porastu žele da budu bolji ljudi…


PALIĆ FILM FESTIVAL – SVETSKA PREMIJERA DOMAĆEG FILMA „NEČISTA KRV – GREH PREDAKA” – ГРАЂАНСКИ ЛИСТ\nPALIĆ FILM FESTIVAL – SVETSKA PREMIJERA DOMAĆEG FILMA „NEČISTA KRV – GREH PREDAKA”\nFilm „Nečista krv – greh predaka” reditelja Milutina Petrovića imaće svetsku premijeru 22. jula ove godine na Letnjoj pozornici Festivala evropskog filma Palić, koji se ove godine održava od 17. do 23. Jula, navodi subotica.info. Ovo ostvarenje naći će se u Glavnom takmičarskom programu festivala, gde će biti u konkurenciji za Zlatni toranj za najbolji film, Palićki toranj za najbolju režiju, kao i za Specijalnu nagradu žirija.\nReditelj Milutin Petrović je o predstojećoj premijeri filma rekao: „Na Paliću je ta divna projekcija na otvorenom, pod zvezdama, idealno mesto da tvoj film neko vidi. Nama je najvažnije da film krene u bioskope krajem avgusta i u septembru, i da ga tamo vidi mnogo ljudi. „Nečista krv – greh predaka“ je film kao što su nekada filmovi bili – kao oni filmovi koje volite da gledate više puta. Dok čekamo taj trenutak da ljudi mogu da pogledaju film u bioskopima, Palićki filmski festival je divna prilika da ga pogleda festivalska publika. Sem toga, Palić je internacionalni festival i na njemu je prisutna praktično sva stručna javnost regiona”. Milutin Petrović se ovim filmom vraća na Festival evropskog filma Palić nakon 2015. i projekcije ostvarenja “Petlja”.\nPrema rečima Snežane van Hauwelingen, direktorke produkcijske kuće This and that Productions, film „Nečista krv – greh predaka” će svetskom premijerom na Festivalu evropskog filma Palić započeti festivalski život u Srbiji i regionu, a beogradska premijera zakazana za 24. avgust u Kombank dvorani: „Drago mi je da se festivali i bioskopi vraćaju u svoje normalne tokove i izuzetno se radujemo premijeri filma na Palickom festivalu. Film „Nečista krv – greh predaka” je istorijska drama bazirana na delima Bore Stankovića za koju je scenario maestralno napisao čuveni Vojislav Nanović. Cela ekipa je imala veliku odgovornost ali i izazov da realizuje ovaj film, i nadamo se dobrim reakcijama kako stručne javnosti, tako i publike na Paliću, u Beogradu i Srbiji.“\nPREVIOUS POST Previous post: IVANOVO: NA OVOGODIŠNJEM FESTIVALU „ZLATNA DIRKA“ I KONCERT MARINKA ROTKVICE\nNEXT POST Next post: ДРАГАНА МИЛОШЕВИЋ: ОЧУВАЊЕ КУЛТУРНОГ НАСЛЕЂА ЗАЈЕДНИЧКИ ЈЕ ЗАДАТАК И ЦИЉ


Omladinske tarife za Italiju: Avio karte za Rim i još 17 italijanskih gradova već od 50 EUR!\nAvio kompanija Alitalia pokrenula je promociju omladinskih tarifa za letove iz Beograda za Rim i ostatak Italije.\nAvio karte po omladinskoj tarifi za letove iz Beograda za Rim u jednom pravcu možete da kupite odmah po ceni već od 50 EUR, dok avio karte za Algero, Brandisi, Bolonju, Bari, Kaljari, Kataniju, Firencu, Đenovu, Napulj, Palermo, Pizu, Kalabriju, Lamezia Terme, Torino, Trst, Veneciju i Veronu možete da kupite po ceni već od 75 EUR.\nIz Italije, avio karte u jednom smeru za letove iz Rima za Beograd imate priliku da kupite po ceni već od 70 EUR, dok avio karte za letove iz ostalih italijanskih gradova za glavni grad Republike Srbije možete da kupite po ceni već od 75 EUR.\nUkoliko budete brzi i pažljivo odaberete datume putovanja, povratne avio karte za Rim možete da kupite po ceni već od 120 EUR, dok za Veneciju, Đenovu, Bolonju i druge italijanske gradove avio karte možete da kupite po ceni već od 150 EUR.\nCene važe za omladinu (od 11 do 24 godina starosti), navedene su za avio karte u jednom pravcu, a takse su već uračunate.\nAlitalia Beograd Firenca Beograd Rim Beograd Venecija Beograd Verona playnews162


Radnički traži da se poveća broj fudbalskih sudija u korist pravičnom suđenju utakmica - CITY SMART | Vesti bez ulepšavanja\nRadnički traži da se poveća broj fudbalskih sudija u korist pravičnom suđenju utakmica\nFoto : Radnički Niš\nFudbalski klub Radnički zahteva da se prekine sa tendecioznim suđenjem u Superligi Srbije. Nišlije ističu da nema dovoljno fudbalskih sudija i da su oni koji sude pristrasni, te da ne sude prema pravilniku nego prema simpatijama i naklonjenosti određenom klubu.\n“Od početka ove sezone strpljivo smo čekali da vidimo da li ima naznaka bilo kakvog ozbiljnijeg rada u okviru Sudijske komisije FSS. Pokazalo iz kola u kolo da su zahtevi poput trasparentnosti i rada prevelika očekivanja od ove komisije”, piše u saopštenju FK Radnički.\nIz niškog kluba kažu da je u prvom kolu na utakmici koju su igrali sa ekipom Spartaka iz Subotice poništen gol, zbog navodnog izgranja rukom, a to se tvrde Nišlije ne vidi na snimku. Napominju i da su na istoj utakmici dobili crveni karton, dok je domađin dobio penal, aludirajući na pristrasnost sudije.\nOni dalje navode da je Radnički oštećen i na drugim utakmicama protiv Proletera, Metalca i Vojvodine.\n“Od prve do poslednje utakmice evidentno je perfidno suđenje, gde se sviranjem brojnih faulova pomaže našim protivnicima. Imajući u vidu da postoji kontinuitet u suđenju na štetu Radničkog od prvog kola, primorani smo da se oglasimo po ovom pitanju i zahtevamo da se ispitaju anomalije u suđenju”, navode u saopštenju.\nNišlije ističu da se na utakmicama ne sudi prema pravilniku nego prema simpatijama i naklonjenosti sudija određenom klubu, te da su zbog toga mnogo puta bili oštećeni.\n“Na utakmici protiv Proletera u Nišu sudio sudija Maksimović, koji živi i radi u Novom Sadu, odakle je i Proleter. Utakmicu protiv Vojvodine u Novom Sadu sudio je sudija Simović, koji je iz Novog Sada, odnosno Lovćenca. Utakmicu protiv Metalca je sudio opet sudija iz Lovćenca”, navode iz Radničkog i dodaju da se nikada nije desilo da niški sudija sudi na utakmicama Radničkog.\nOznakefudblaski sudija Izdvajamo oštećeni pristrasnost Radnički


Homo sapiens u Kini pre 80.000 godina\nModerni čovek (homo sapiens) živeo je Kini pre više od 80.000 godina, a potom je otišao u u Evropu, navodi se u danas objavljenoj studiji u Parizu, čime se dovode u pitanje ranija saznanja da je on u Evropu došao iz Afrike, odnosno njegova migraciona staza po Zemlji.\nNaučnici su otkrili fosil modernog čoveka na jugu Kine s 47 zuba, star najmanje 80.000 godina, a možda čak i 120.000 godina.\n„To je mnogo ranije od onoga što smo prvobitno mislili o migraciji homo sapiensa“, izjavio je Frans presu autor studije, kineski naučnik Vu Liu, i dodao da je prema preliminarnim saznanjima homo sapiens iz Kine otišao u Evropu.\nPrvi fosili modernog čoveka pronađeni u Evropi stari su oko 45.000 godina. Evropski kontinent je tada bio naseljen „neandertalcima“.\nTo otkriće ukazuje da je homo sapiens, koji se pojavio u istočnoj Africi pre oko 190.000 godina, „napustio Afriku mnogo, mnogo ranije“, navodi se u studiji objavljenoj u naučnom časopisu Nejčer (Nature).


Tramp preti automobilskoj industriji EU - Dijalog.net\nNaslovna Politika Evropska unija Tramp preti automobilskoj industriji EU\nPostavljeno 5. March 2018.\nVašington, 5. mart 2018. – Američki predsednik Donald Tramp preti dažbinama na automobile iz EU ukoliko Brisel, kao odgovor na najavljene planove SAD za uvođenje carine na uvozni čelik i aluminijum, preduzme mere odmazde.\nProtiv najavljenih carina su se oglasile sve zemlje koje trguju sa SAD, kao i globalne organizacije koje upozoravaju na mogućnost izbijanja trgovinskog rata koji će naneti štete svima.\nPredsednik SAD je okrivio američke "veoma glupe" trgovinske sporazume za, kako je naveo, spoljnotrgovinski deficit od 800 milijardi dolara godišnje.\nU SAD 6,5 miliona ljudi radi u industrijama koje kupuju čelik, od autoindustrije do avioindustrije.\nPodizanjem barijera na metal iz uvoza, carine bi omogućile američkim čeličanama da prošire proizvodnju i, bez strane konkurencije, zaračunavaju više cene.\nNemačka vozila zauzimaju mali deo američkog tržišta automobila – 7,9%, pokazuju podaci Udruženja nemačke autoindustrije (VDA) a u 2017. su nemački proizvođači u SAD proizveli 803.000 vozila.\nMnogi strani proizvođači automobila koji prodaju u Americi imaju neki deo proizvodnih operacije u SAD, prenosi Euractiv.\nOznakeDonald TrampEvropska komisijaSAD\nPrethodno U novoj strategiji EBRD za Srbiju najvažnija reforma državnih preduzeća\nSledeće Predsednik Rumunije kao mogući kandidat za naslednika Tuska\nTop Tags Politika Pravosuđe Evropska unija konkurs Civilno društvo Srbija i Evropska unija vladavina prava mladi lokalna samouprava OCD Društvo evropske integracije Vlada Republike Srbije mediji Evropska komisija


Radovi u smeru granični prelaz Batrovci - Kuzmin 1\nIzvor: Radio Televizija Vojvodine, 04.Apr.2020, 15:53\nPrema informacijama Uprave granične policije, na graničnom prelazu Horgoš, na izlazu iz zemlje, zadržavanje za teretna motorna vozila je 60 minuta, dok na ostalim graničnim prelazima i na naplatnim stanicama na auto-putevima u Srbiji nema zadržavanja.\nIzvode se radovi na rehabilitaciji na auto-putu E-70, u smeru granični prelaz Batrovci - Kuzmin 1, kod zone naplatne stanice Šid i mosta na reci Bosut, a saobraćaj će se odvijati dvosmerno na desnom poluprofilu auto-puta, >> Pročitaj celu vest na sajtu Radio Televizija Vojvodine << saopštilo je Javno preduzeće "Putevi Srbije".\nU delu Kladovo - Brza Palanka je obustava saobraćaja zbog radova na rekonstrukciji mosta u Grabovici, a alternativni putni pravci za putnička motorna vozila su lokalne ulice u mestu Grabovica, dok su za sva teretna motorna vozila i autobuse pravci Negotin - Štubik, Klokočevac - Porečki most i Porečki most - Kladovo.\nU pravcu Niš - Leskovac, kod petlje "Brestovac", izvode se radovi na rušenju stare privremene naplatne stanice i radovi na izgradnji nove bočne naplatne stanice.\nZa saobraćaj je zatvorena petlja "Brestovac", a alternativni putni pravac iz pravca Niša ka Leskovcu, kao i iz pravca Preševa ka Nišu je petlja "Doljevac". Planirani rok završetka radova je 10. april.\nIzvode se radovi i na redovnom održavanju na mostu preko reke Tamiš, kod mesta Orlovat, do 20 avgusta.\nAlternativni putni pravci iz pravca Zrenjanina i Perleza ka Tomaševcu, Uzdinu i Kovačice preko mesta Orlovat, upućuju se na Farkaždin - Kovačica, a iz pravca Padine i Kovačice ka Orlovatu, i dalje prema Zrenjaninu, upućuju se na Farkaždin - Perlez, dodaje se u saopštenju.\nKamioni i šleperi na izlazu iz Srbije ka Hrvatskoj, na graničnom prelazu Batrovci čekaju dva sata, saopštilo je danas Javno preduzeće "Putevi Srbije", pozivajući se na informacije Uprave granične policije...Teretna vozila na graničnom prelazu Horgoš, na izlazu iz Srbije ka Mađarskoj, čekaju...


ARHIVA - Predsednik Belorusije Aleksandar Lukašenko obraća se premijerima Zajednice nezavisnih država u Minsku u Belorusiji, 28. maja 2021. (Foto: )\nSjedinjene Države uvele su sankcije više od 15 pojedinaca i entiteta iz Belorusije, saopštio je Sekretarijat za finansije, čime se Amerika pridružila Velikoj Britaniji, Kanadi i Evropskoj uniji u primeni pritiska na režim Aleksandra Lukašenka zbog kršenja ljudskih prava i erozije demokratije.\nSekretarijat za finansije saopštio je da je na crnu listu stavljeno 16 pojedinaca i pet entiteta zbog poteza Lukašenkove vlade koji su doveli do "eskalacije nasilja i represije, uključujući i prinudno preusmeravanje komercijalnog leta Rajanera i hapšenje novinara Romana Prataševiča.\n"SAD i partneri neće tolerisati produžene napade na demokratiju i neprestano gušenje nezavisnih glasova u Belorusiji", saopštila je Andrea Gacki, direktorka Kancelarije za kontrolu strane imovine u okviru Sekretarijata za finansije.\nMeta sankcija su bliski saradnici Lukašenka, naveo je Sekretarijat za finansije, uključujući njegovog sekretara za medije i predsedavajuću Saveta republike, gornjeg doma parlamenta Belorusije.\nEU pozdravila usaglašavanje Srbije sa odlukom o sankcijama\nZa to vreme, šefovi diplomatija Evropske unije najavili su nove sankcije protiv beloruske vlade, koje su ovog puta usmerene na 86 pojedinaca i entiteta u vlasništvu države.\nEvropski savet objavio je u ponedeljak saopštenje u kojem je pozdravio odluku zemalja kandidata za članstvo u EU - među kojima je i Srbija - da podrže restriktivne mere.\nČetvrtog juna, Evropski savet je usvojio odluku da ojača postojeće restriktivne mere u svetlu situacije u Belorusiji zatvaranjem vazdušnog prostora EU za beloruske avione i zabranom pristupa aerodromima Unije.\n"Zemlje kandidati - Republika Severna Makedonija, Crna Gora, Srbija i Albanija, kao i Island, Lihtenštajn i Norveška, članice Evropskog ekonomskog područja (EEA) takođe su se usaglasile sa odlukom Saveta", navodi se u saopštenju.\nTo znači da su se zemlje obavezale da svoju nacionalnu politiku usaglase sa odlukom Saveta, dodaje se i ističe da EU pozdravlja odluku pomenutih zemalja.\nNove evropske sankcije odnose se na zvaničnike za koje se sumnja da su umešani u u prinudno sletanje aviona Rajanera u maju, kao i da su učestvovali u gušenju opozicionih protesta u Belorusiji koji traju od prošlog avgusta, kada je Aleksandar Lukašenko pobedio na izborima čiju je legitimnost osporila opozicija. Lukašenko je na vlasti od 1994.\nSankcije koje su objavljene u ponedeljak su mešavina zabrane putovanja i zamrzavanja imovine. Šarl Mišel, predsednik Evropskog saveta, poručio je na Tviteru: "EU danas šalje još jedan snažan signal podrške građanima Belorusije uvođenjem novih restriktivnih mera. Naša poruka režimu je savršeno jasna - oslobodite sve političke zatvorenike, zaustavite dalju represiju."\nMeđu pojedincima stavljenim na evropsku crnu listu su zvaničnici iz sektora odbrane i vazdušnog saobraćaja. Evropski lideri će ove nedelje razgovarati o dodatnim, širim ekonomskim sankcijama koje su preporučili ministri spoljnih poslova.\nOčekuje se da će buduće sankcije uključiti restrikcije na beloruski izvoz potaše i naftnih derivata kao i zabranu davanja kredita evropskih banaka Belorusiji. Kaznene mere će se doneti u koordinciji sa drugim zapadnim saveznicima, uključujući EU, kasnije ovog meseca, rekli su zvaničnici EU.\nSrbija usaglašena sa Unijom\nBelorusija, Rusija i Srbija u subotu 19. juna zaključile su još jednu zajedničku vojnu vežbu "Slovensko bratstvo 2021", na teritoriji Rusije. Vojske tri države jednom godišnje održavaju vežbu pod tim nazivom.\nPotez kojim su se srpske vlasti početkom juna priključile deklaraciji EU o Belorusiji - analitičari koje smo kontaktirali u našim nedavnim pričama protumačili su kao pokušaj povećavanja šansi za deblokadu procesa pristupanja Srbije i otvaranje poglavlja.\n"Ovo pridruživanje rezoluciji EU o Belorusiji da Srbija malo popravi utisak i poboljša svoje šanse da se taj proces deblokira. Radi se o dve stvari: s jedne strane pridruživanje i da se otklone primedbe vezano za neusaglašavanje sa spoljnom politikom EU, a sa druge strane, mislim da u Srbiji procenjuju da se radi o vazdušnom piratstvu koje je nedopustivo", rekao je Glasu Amerike sredinom juna karijerni diplomata Zoran Milivojević.\nTakođe, Danijel Server - profesor na vašingtonskom Univerzitetu Džons Hopkins, tumačeći taj potez zvaničnog Beograda ocenio je da vlasti Srbije nisu imale izbora.\n"Da nije dat pristanak na to – Srbija bi verovatno bila označena kao država u nekoj vrsti začaranog kruga. Ne mislim da je Srbiji previše stalo do Lukašenka – za nju su prava stvar odnosi sa Rusijom. Znate, Moskva Vučiću u priličnom smislu gleda kroz prste. S vremena ne vreme može sebi da dozvoli da uvredi Moskvu. Jer, on ne pokušava da se svrsta ili pridruži Istoku – već da balansira između Evrope, Sjedinjenih Država, Rusije i Kine. Tako da ponekad istupa izjavama i potezima koji se ne dopadaju Rusima. Ali, to menja činjenicu da je sve više okrenut Moskvi i Pekingu", rekao je Server u intervjuu u kom je govorio i o nastavku dijaloga Srbije i Kosova, zastoju u evropskim integracijama Srbije i odnosima među zemljama Zapadnog Balkana.\nVlasti Srbije za sada se nisu oglašavale povodom spoljnopolitičkih poteza povučenih u vezi sa Belorusijom.


Pjongjang uspostavlja kanal komunikacije sa Seulom\nVlasti Pjongjanga saopštile su da će tokom dana ponovo uspostaviti kanal komunikacije sa južnim susedom, dan nakon što je Seul ponudio dijalog kao odgovor na poziv Kim Džong-una o poboljšanju odnosa između dve Koreje, prenosi Beta.\nKim je pozdravio podršku Seula njegovoj ponudi mira, izjavio je severnokorejski zvaničnik Ri Son-gvon.\nUprkos tenzijama zbog nuklearnog i balističkog programa Pjongjanga i upozorenjima Kim Džong-una da bi "zategnuta situacija" mogla da utiče na Zimske olimpijske igre (ZPO), severnokorejski lider je izrazio spremnost da preduzme neophodne mere i u novogodišnjoj poruci je rekao da bi uskoro moglo da dođe do sastanka delegacija dve zemlje.\nMediji su danas preneli da će Severna Koreja ponovo uspostaviti kanal komunikacije (crveni telefon) u 15.30 po lokalnom vremenu (6.30 GMT).\n"U skladu sa odlukom rukovodstva, žellimo da na iskren način uspostavimo bliske kontakte sa Južnom Korejom", rekao je Ri.\nJužnokorejski ministar za ujedinjenje Čo Mjung-Gjon izjavio je u utorak na konferenciji za novinare da je Seul "spreman da održi razgovore sa Severom u svakom trenutku, bilo gde i u bilo kojem formatu".


Povratnik u redove kluba sa Malog Kalemegdana, Maik Cirbes, veruje da će crveno-beli doći do trijumfa na premijeri.\n- Imaju veoma dobru fizicko pripremljenu ekipu, atletski sposobnu, na nama je samo da odigramo sto najbolje umemo i rezultat nece izostati.\nKada pogledamo na papiru, oni imaju vrhunski roster, pogledajmo samo neke od igrača od prošle sezone,kako igrati protiv takvih igrača, s obzirom da ih vrlo dobro znate,igrali ste u Nemackoj?\n- Ekipa je sastavljena od veoma kvalitetnih igrača, vrlo su atletski dominantna ekipa. Ne smemo da im dozvolimo da se rastrče po terenu, njihovi centri su vrlo dominatni pod košem, ako njih zaustavimo, pobeda neće izostati.\nJASAN PRED START EVROKUPA Dobrić: Superkup nije merilo, grupa je dosta jaka\nZVEZDA ZOVE Klub sa Malog Kalemegdana produžio prodaju sezonskih ulaznica do polovine oktobra\nOvo je prva utkamica u Evrokupu, mozete nam reci nesto vise o grupi šta ocekujete, da li je prva utakmica najvažnija, pre svega ulazak u šesnaest naboljih?\n- Da, veoma je bitna prva utakmica, podjednako je vazno da sto bolje pocnemo ovo tamicenje, svakao ce nam biti lakše ako započnemo pobedom. Takmičenje je veoma teško, mozda čak sličnog kvaliteta kao Evroliga. Kažem, samo da se se fokusiramo na našu igru i mislim da nećemo imati problema - zaključio je centar crveno-belih.


Kompanija Epson isporučuje 50-milioniti inkdžet štampač sa rezervoarom za mastilo velike zapremine - Epson\nEmisija CO2prilikom proizvodnje potrošnog materijala smanjena za preko 160.000 tona\nSvoje prve inkdžet štampače sa rezervoarom za mastilo velike zapremine (sada pod nazivom EcoTank na mnogim tržištima), kompanija Epson je plasirala u oktobru 2010. godine u Indoneziji. Od tada smo ove štampače postepeno uvodili i na druga tržišta, tako da su se do 2019. godine prodavali u ukupno 170 zemalja i regiona. Kao rezultat toga, ukupna globalna prodaja naših inkdžet štampača sa rezervoarom za mastilo velike zapremine nedavno je dostigla cifru od 50 miliona. Štaviše, na osnovu uštede u plastici, koja je glavna komponenta kertridža sa mastilom, procenili smo da je emisija CO2 bila za oko 166.000 tona manja nego da su svi ovi uređaji imali pojedinačne kertridže 1.\nKompanija Epson je prvo plasirala svoje proizvode na tržištima zemalja u razvoju, a onda se probijala na tržišta razvijenih zemalja i uvidela je da modeli sa rezervoarom za mastilo velike zapremine svake godine čine sve veći udeo celokupnog tržišta inkžet štampača. Tako je kompanija Epson, sa svojom linijom proizvoda širokog spektra uz dobro poznato ime brenda, u narednih deset uzastopnih godina ostvarivala najveći udeo 2na globalnom tržištu štampača sa rezervoarom za mastilo velike zapremine.\nBrze društvene promene do kojih je došlo u fiskalnoj 2020. godini odrazile su se na potrebe štampanja u kancelarijama i obrazovnim institucijama. Mi ćemo i dalje nuditi, i to u svim segmentima, daleko niže troškove štampanja u poređenju sa konkurentskim firmama, kao i neuporedivo bolje ekološke performanse kako bismo omogućili našim kupcima štampanje bez brige o troškovima i uticaju na životnu sredinu.\n1) Smanjenje emisije CO2 za proizvodnju potrošnog materijala izračunato je upoređivanjem ukupnog broja bočica sa mastilom prodatih do avgusta 2020. sa brojem kertridža sa mastilom potrebnih za štampanje iste količine materijala, nakon čega je dobijena vrednost pretvorena u ekvivalentnu vrednost emisije CO2. Emisija CO2 je izračunata na osnovu Epson-ovih uslova procene koji uzimaju u obzir uticaj proizvodnje potrošnih materijala i delova. Stvarna emisija CO2 zavisiće od konkretne korisničke upotrebe štampača.\nŠta smo procenjivali: kertridže sa mastilom i ambalažu kod štampača koji koriste kertridže sa mastilom, s jedne strane, i bočice sa mastilom i ambalažu kod štampača sa rezervoarom za mastilo velike zapremine, s druge strane (izračunato na osnovu broja zamenjenih kertridža i bočica sa mastilom)\n2) Na osnovu broja prodatih proizvoda sa rezervoarom za mastilo velike zapremine na globalnom nivou od 2010. do avgusta 2020. godine. Najveći udeo na osnovu podataka o broju prodatih proizvoda sa rezervoarom za mastilo na globalnom nivou od 2010. do 2019. godine, prema istraživanju koje je sprovela kompanija IDC (izvor: Kvartalno praćenje periferne opreme za štampanje kompanije IDC za 2. kvartal 2020)\n* Napominjemo da nazivi i dostupnost proizvoda zavise od zemlje i regiona. Za više informacija posetite lokalni sajt za prodaju Epson proizvoda:\nEpson i Jusein Bolt su potpisali ugovor o partnerstvu za promovisanje štampanja bez kertridža u regionu Evrope, Bliskog istoka, Azije i Rusije


Problemi za auto škole od oktobra - Radio televizija Bor\nProblemi za auto škole od oktobra\n09. avg, 2018.\nBOR - Prema novom pravilniku koji je usvojila republička skupština, sve auto škole u Srbiji od 26. oktobra moraće da ispune dodatne uslove za rad. To se pre svega odnosi na poligone za obuku vozača koji će morati da poseduju uspon, kao i za dovoljno prostora za operaciju skretanja ulevo ili udesno za vozila E i F kategorije, odnosno kamioni sa prikolicom i traktori, što će biti najveću problem auto školama.\nPrema procenama Asocijacije auto škola Srbije, uslove propisane novim pravilnikom neće moći da ispuni oko 40 odsto auto škola ni za osnovnu obuku vozača automobila, a dovoljno velikih poligone za obuku vozača kamiona i autobusa za sada nema jer bi onu morali da zauzmu površinu od 50 ari.\nU borskim auto školama kažu da je postojeći poligon dovoljan za obuku vozača automobila, ukoliko se napravi zahtevani uspon, ali da njegova veličina nije dovoljna za kamione ili autobuse i to će biti najveći problem.\nPrijem za učesnike međunarodnog kampa MORIEK 2018\nPočela podela penzionerskih kartica u borskom okrugu\nDruga sednica Gradskog veća u Boru\nTenis: Staša Srbulović treća u Brnu, reprezentacija do 12 godina za sedmo mesto u Evropi\nVaterpolo klub Bor u Drugoj ligi Srbije\nViše iz ove kategorije Aero skup u Boru u subotu »


PUTIN I SI ĐIPING ODLUČILI DA SAHRANE DOLAR: Smanjili zavisnost od spoljnih faktora na minimum, međusobno koristeći sopstvene valute! (VIDEO) | Web-Tribune.com\nHome / TEMA DANA / PUTIN I SI ĐIPING ODLUČILI DA SAHRANE DOLAR: Smanjili zavisnost od spoljnih faktora na minimum, međusobno koristeći sopstvene valute! (VIDEO)\nRuski predsednik Vladimir Putin izjavio je u Pekingu da će Rusija i Kina proširiti upotrebu nacionalnih valuta u međusobnim transakcijama radi smanjenja zavisnosti od spoljnih faktora.\n„Udeo ruske rublje u takvim plaćanjima je tri odsto, dok je kineskog juana mnogo veći – devet odsto.\nPritom, posljednji pokazatelji treba osetno da porastu nakon otvaranja obračunskog centra za transakcije sa juanom u Rusiji“, rekao je Putin na kraju rusko-kineskih razgovora.\nNakon razgovora potpisan je paket sporazuma koji se tiču raznih aspekata saradnje – od svemira i energetike do turizma i isporuke žita Kini, javio je „Sputnjik“.\nPredsednik Rusije je saopštio da je razgovarao sa kineskim kolegom Si Đipingom o zajedničkim naporima u borbi protiv međunarodnog terorizma, o Siriji i o nuklearnom problemu Severne Koreje.\nOn je naveo da su među zajedničkim spoljnopolitičkim zadacima pomaganje u rešavanju sirijske krize i podrška miru i stabilnosti u Južnokineskom moru i u Centralnoj Aziji.\nPrema njegovim rečima, energetika ostaje lokomotiva poslovne saradnje dve zemlje.\n„Rusija povećava obime isporuka preko rusko-kineskog gasovoda, nastavlja se realizacija projekata izgradnje rafinerije nafte `Tjanczinski`, strogo i po planu se gradi gasovod `Sila Sibira` koji treba da proradi punom snagom 2020. godine.\nU toku je usaglašavanje uslova za isporuku ruskog gasa zapadnom trasom u Kinu“, rekao je Putin.\nOn je dodao da kineski partneri povećavaju svoje učešće u „Jamalu“, najvećem ruskom projektu za proizvodnju tečnog gasa.\nRusija i Kina će do kraja godine usaglasiti i pitanja o izgradnji brze pruge Moskva-Kazanj, transevropskoj magistrali koja treba da unapredi saobraćaj na ogromnom kontinentu.\nTags bezbednost bezbednosti Bor borbi braća dinamika energetika energetike evro faktora gas gasovod ge godine govor isporuka izjavio Kina kineski kontinent korist kraj led manje moru Moskva motiv nacionalni naglasio nuklearno obračun održava osetno ostrva partneri Peking pekingu pin pitanja planu podrška Politički pomaganje poruka poruke poruku poslednji potpis predsednik predsednika problem proizvod proizvodnju protiv Putin rad rast razgovora realizacija regiona Rusija Rusije sahrane saobraćaj saradnje severne Sibir siguran sopstvene sporazum sporazuma sputnjik stabilno svet svetski svetskih uslov veće Vladimir Putin zavisnost zemlja zemlje\nPrevious NINDŽA POLICAJCI: Ne biste verovali šta su oni uradili kako bi spasli ovog samoubicu (VIDEO)\nNext EM SEKSI, EM JAKA KO ZMAJ: Ruskinja Oksana vuče tramvaj od 17 tona po šinama! (VIDEO)


Uskoro predstavništvo Novog Pazara u Briselu - SandzakHaber.Net , Sandžačke Internet Novine !\nNaslovna Sandžak Novi Pazar Uskoro predstavništvo Novog Pazara u Briselu\nUskoro predstavništvo Novog Pazara u Briselu\nOd HaberNews - 11. Aprila 2014. 0 104 Podeli na Fejsbuku\ntweet Mnogi gradovi otvaraju predstavništva u centru EU, a država tamo ima svoju misiju. Svoje ispostave spremaju Novi Pazar, Valjevo, Kraljevo…\nOko desetak srpskih gradova i regiona pokušaće u narednih nekoliko meseci da napravi „prečicu“ do Brisela i u sedištu EU otvori svoje kancelarije – saznaju „Novosti“.\nOvakve inicijative najavili su iz gotovo svih većih gradova u Srbiji, poput Valjeva, Kraljeva, Novog Pazara, a uskoro će u evropsku prestonicu svog predstavnika poslati i Stalna konferencija gradova i opština.\nSvoju „zastavu“ u Briselu do sada su postavili Niš (Pirotsko-nišavski okrug), Kragujevac (Šumadijsko-pomoravski okrug) i Novi Sad, odnosno Vojvodina.\nGradonačelnik Niša Zoran Perišić kaže, za „Novosti“, da kancelarija isključivo zastupa ekonomske interese ovog regiona i da su preko nje ostvarili niz značajnih kontakata sa evropskim investitorima:\n– Uskoro bi trebalo da odem i na sastanak sa jednom velikom avio-kompanijom koja je zainteresovana za dolazak na niški aerodrom. Na putu ka EU naši gradovi treba da imaju čvršće kontakte sa Briselom, ali mislim da ne treba da idemo u 100 kolona, već da se udružujemo i delimo troškove za zajednička predstavništva.\nFinansijske probleme najbolje je osetila Kancelarija Kragujevca u EU, čiji je rad skoro godinu dana zamrznut:\n– Nemamo novca da finansiramo rad našeg predstavnika sa mesečnom platom od minimum 3.300 evra, što je uslov Brisela da bi dobio dozvolu za rad. Pozvali smo još opština da nam se pridruže, kako bismo smanjili troškove i nadamo se da će kancelarija uskoro ponovo proraditi – kaže nam Dobrica Milovanović, član gradskog veća Kragujevca.\nI bošnjački lideri u Raškoj oblasti već duže vreme rade na otvaranju „ispostave“ u Briselu. Fevzija Murić, predsednik Stranke za Sandžak, za „Novosti“ odbacuje optužbe da se iza toga krije namera da se lobira za autonomiju ovog regiona:\n– Onda bi za istu stvar morali da budu optuženi i Vojvodina ili Niš. Uostalom, sa Kragujevcem pregovaramo o tome da praktično podelimo kancelariju.\nPredrag Novikov, direktor vojvođanske kancelarije, kaže nam da je ona u potpunosti u „državnom sistemu“, da je smeštena u Misiji Srbije pri EU i da svoj rad koordinira sa Ministarstvom spoljnih poslova. sandžakhaber / izvor: Večernje novosti\ntweet Prethodni tekstMajstor slupao Nikolićev “mercedes” vredan milion evra!Sledeći tekstOtac i sin iz Novog Pazara poginuli u nesreći kod Rožaja HaberNews\tPOVEZANE OBJAVEVIŠE OD AUTORA


EU objavila plan za smanjenje upotrebe pesticida i promovisanje organske poljoprivrede – Ekoform\nEU objavila plan za smanjenje upotrebe pesticida i promovisanje organske poljoprivrede\nEvropska komisija je danas objavila plan za zaštitu biodiverziteta u EU, koji uključuju smanjenje upotrebe pesticida i promovisanje organske poljoprivredne proizvodnje.\nEvropska komesarka za zdravlje i bezbednost hrane Stela Kirjakides ocenila je da se čovečanstvo ponaša kao da uloga prirode nije važna i da je gubi do sada neviđenom brzinom.\n“Priroda je od vitalnog značaja za naše fizičko i mentalno zdravlje, ona filtrira vazduh i vodu, reguliše klimu i oprašuje naše useve”, navela je Kirjakides.\nPotpredsednik EK Frans Timermans, zadužen za takozvani “Zeleni dogovor”, rekao je da će novi plan koji treba da usvoje države članice pomoći Uniji da se oporavi od ekonomske krize izazvane pandemijom korona virusa.\n“Procenjujemo da na globalnom nivou održivi prehrambeni sistemi mogu da stvore novu ekonomsku vrednost veću od 1.800 milijardi evra. Važno je pomoći prehrambenom lancu tom tranzicijom što je brže moguće”, kazao je Timermans.\nKomisija takodje procenjuje da će ulaganje u organsku poljoprivredu pomoći da bude stvoreno 10-20 odsto više radnih mesta nego u tradicionalnoj poljoprivredi.\n← U Beogradu se otvara prvi azil za pčele u Srbiji\nAmerički meteorolozi: Sezona uragana nad Atlantikom biće iznad normale →


Back TURIZAM SEOSKI TURIZAM Mladi za turizam počeli edukacije za seoska domaćinstva\nponedeljak, 31 mart 2014 08:39\nProjekat „Da se razumemo“ nastao je u saradnji Regionalne razvojne agencije Zlatibor iz Užica, turističke agencije „PanaComp Zemlja Čuda“ iz Novog Sada, a uz podršku Vlade Švajcarske. Reč je o rečniku engleskog jezika prilagođenom za potrebe seoskih domaćina. Rečnikom su obuhvaćene sve reči, fraze i nazivi jela koje se mogu koristiti za lakše sporazumevanje sa stranim gostima.\nUloga udruženja “Mladi za turizam” u ovom projektu je da budu edukatori za seoska domaćinstva za efikasnu upotrebu i korišćenje rečnika u komunikaciji sa turistima iz inostranstva. Edukaciju vrše članovi koji su prošli selekciju i obuku organizovanu u okviru udruženja.\nDana 20. i 21.03. održana je prva pilot edukacija u Turističkoj organizaciji Bački Petrovac. U ovoj edukaciji učestvovalo je 12 seoskih domaćinstava i vlasnika smeštajnih kapaciteta iz ove opštine.\nPrvi dan protekao je u upoznavanju sa domaćinima, uvodnom predavanju o samom rečniku, osnovama engleskog jezika i radionici lakšeg snalaženja za korišćenje rečnika. Nakon toga, pređen je deo rečnika koji se odnosi na dolazak gosta u domaćinstvo, smeštaj u sobe, registraciju gosta, a zatim su domaćini praktično primenili naučeno, kroz konverzaciju sa gostom u domaćinstvu.\nSledeći deo edukacije se odnosio na učenje naziva povrća, voća, pića i jela. Polaznici edukacije su uz pomoć rečnika učili nazive, a zatim kroz igru sa slikama su morali da pokažu veštine snalaženja u rečniku i pogode pojmove koji su se odnosili na voće i povrće. Ovaj deo edukacije se pokazao kao najdelotvorniji u primeni znanja, jer su i polaznici na njega najbolje reagovali.\nDrugi dan je započet sa evaluacijom prvog dana, pri čemu su obnovljene konverzacije od prethodnog dana, a polaznici su samostalno, uz pomoć rečnika, međusobno komunicirali. Domaćini su naučili nazive domaćih životinja, reči pri obilasku dvorišta, osnovne turističke informacije. Poslednji deo edukacije je bio usmeren na igru sa slikama, a baziran je na rečima koje su naučene drugog dana.\nDomaćini su pokazali veliku predanost u radu i želju za sticanjem novih saznanja koja će im doneti finansijsku dobit. Mora se napomenuti da je najveći broj polaznika pripadao trećem dobu kome je turizam dodatna delatnost, a da svi imaju želju da od turizma žive i nadaju se da će im rečnik u tome doprineti. Polaznici su nam ukazali da bi voleli da edukacija traje duže.\nKraj edukacije smo obeležili podelom potvrda o učešću i druženjem. Posebnu zahvalnost uputili bi Turističkoj organizaciji Bački Petrovac koja nas je upoznala sa smeštajnim kapacitetima domaćina i atraktivnostima ove opštine.\n“Želja nam je da se projekat proširi na celu Srbiju, da što više ljudi edukujemo i nadamo se da ćemo uspeti u tome, pogotovo sada kada smo dobili pozitivne rekacije na prvu pilot edukaciju”- poručuju edukatori iz udruženja “Mladi za turizam”\nOvom prilikom pozivamo sve zainteresovane opštine i turističke organizacije širom Srbije da nam se jave radi uspostavljanja saradnje na mail: Ova adresa el. pošte zaštićena je od spam napada, treba omogućiti JavaSkript da biste je videli . Sve informacije mogu se pronaći na adresi: www.mladizaturizam.rs.


Mijatovića Kosa /Obilježena godišnjica pogibije ratnog heroja Safeta Isovića / Radio Sarajevo\nOpćina Novi Grad/S današnjeg obilježavanja\nMijatovića Kosa / Obilježena godišnjica pogibije ratnog heroja Safeta Isovića\n12. 06. 2018. u 15:49:00 Radiosarajevo.ba\nPrije 25 godina, na današnji dan, poginuo je Safet Isović, zamjenik komandanta Druge viteške brigade Armije RBiH, u oslobađanju Mijatovića Kose od agresora.\nNa mjestu njegove pogibije danas je obilježena godišnjica oslobađanja ovog područja od agresorskih snaga i pogibije ratnog heroja, dobitnika najvećeg ratnog priznanja "Zlatni ljiljan" i odlikovanja za vojne zasluge sa Zlatnim mačevima.\nDelegacija Općine Novi Grad Sarajevo predvođena Tajibom Delalićem, pomoćnikom Općinskog načelnika za boračka pitanja, porodica, boračke organizacije, političke partije, saborci i prijatelji položili su cvijeće na spomen - obilježju na Mijatovića Kosi i mezarju u Buča Potoku.\nSado Šatrović, tadašnji komandir izviđačko - diverzantske čete Druge viteške brigade, podsjetio je da se 12. juna 1993. godine na Mijatovići Kosi odigrala značajna bitka za odbranu Sarajeva u kojoj su borci Armije RBiH, vođeni hrabrim komandantima i komandirima izvojevali pobjedu u jednoj munjevito izvedenoj, a hrabro osmišljenoj akciji. Nažalost u toj bici život je izgubio Safet Isović kojeg su borci odmilja zvali "Tigar sa Žuči" i njegovi saborci Amir Šabanović, Esad Čolaković i Zulfo Dizdarević.\nTagovi: Safet Isović Narodni heroji Sarajevo Buča Potok Zlatni ljiljan Armija RBiH\nSaopćenje / DF Mostar: Čovićeve i Izetbegovićeve lokalne kabadahije pljačkaju Mostarce


MAJK POMPEO ŠOKIRAO BOSANCE: Sarađujte sa NATO slično kao Srbija?! - Informer\nPompeo je, kako je javila BHRT, pozvao članove Predsedništva Bosne i Hercegovine da prihvate Nacionalni godišnji program, a koji je NATO omogućio nedavnom odlukom o Akcionom plana za članstvo BiH u NATO (MAP).\n- Taj potez neće predodrediti buduće članstvo u NATO, ali će imati pozitivan uticaj na transformaciju i modernizaciju Oružanih snaga. Ovim korakom će se, takođe, poboljšati bezbednost u BiH i ojačati proces reformi koji je već deo nastojanja da BiH dobije status kandidata u pregovorima sa EU. Zbog toga vas pozivam da nastavite aktivnosti koje su poduzimale prethodne vlasti BiH i iskoristite prednosti procesa usvajanja Nacionalnog godišnjeg programa - naveo je Pompeo.\nMAP predstavlja program pomoći, prakticne podrške i konsultacija namenjen pripremama zemalja za članstvo u NATO. Reforme i pripreme uključuju pet oblasti: Političku i ekonomsku, odbrambenu i vojnu, finansijsku, bezbednosnu i pravna pitanja.\n(HIT VIDEO) DA JE DRINA ČAŠA VODE, JA BIH JE POPIO... Ovako je Milorad Dodik objasnio kako bi UKINUO GRANICU IZMEĐU SRBIJE I RS!\nMajk Pompeo BiH NATO Srbija Saradnja\nSrbija sarađuje sa NATO jer je bivši režim to omogućio, uzgred topeći naše naoružanje i degradirajući Vojsku Srbije. I zbog KFOR.a koji je garant bezbednosti Srba na KiM. Priča bi bila sasvim drugačija da nije ovih otežavajućih okolnosti. Svaka država koja drži do sebe, mira i svog okruženja, ne treba da se upliće u ove varijante.


Protest migranata u Beogradu: Zaustavljen saobraćaj, napad na radnike Info parka\nM. D.\t 4. oktobra 2016. 11:24\nProtest u centru Beograda okončan je međusobnim koškanjem i odlaskom jedne grupe ka mađarskoj granici.\nKako javlja reporter Tanjuga s mesta zbivanja, migranti su šetnjom po kolovozu blokirali saobraćaj nezadovoljni zato što ne mogu da pređu granicu s Mađarskom.\nDo sukoba je došlo pošto je jedna grupa odbila da se pridruži protestu i odbije pomoć u hrani koju je dobila od Info-parka.\nGrupa od oko 300 migranata zatim je pešice krenula preko Novog Beograda ka severu Srbije, a trenutno se nalazi u Zemunu, gde ih prati policija.\nProtest je počeo oko osam satiu parku kod Glavne autobuske stanice, a posle devet sati jedan deo migranata odlučio je da pešice krene ka mađarskoj granici kako bi protestovali zbog protivljenja Mađarske tome da migrante slobodno pušta na svoju teritoriju.\nKako su rekli u Info-pultu na autobuskoj stanici, nakon nekog vremena grupa migranata je krenula ka granici, ali su se kod Nemanjine ulice okrenuli i vratili u park, gde su napali drugu grupu koja je ispred Info-pulta čekala hranu.\n“Oni su se vratili i napali grupu koja je mirno stajala u parku jer nije htela da krene sa njima. Povređenih nema, ali je bilo veoma napeto. Policija je morala da interveniše i da ih razdvaja”, rekli su u Info-pultu i dodali da su aktivisti nekih nevladinih organizacija “potpirili” migrante da krenu ka Mađarskoj.\nZbog tih dešavanja, Info-pult je privremeno zatvoren, a biće ponovo otvoren u 13 sati, kada će migrantima biti podeljen ručak.\nSada u je parku i okolnim ulicama prisutna policija, a zbog protesta saobraćaj u Karađorđevoj ulici privremeno je bio zaustavljen.\nVreme je za mere-policija-deportacija!


Građani koji su uzeli kredit u evrima poslednjih godina su za rate izdvojili više dinara nego dužnici u francima, pokazuje analiza „Blica”.\nNa primeru stambenog kredita od 70.000 franaka, odnosno 43.500 evra, podignutog juna 2008, jasno se vidi da je ta razlika za šest i po godina 177.225 dinara (pogledajte grafiku). Ipak, situacija zaduženih u švajcarskim francima drastično se pogoršala 15. januara ove godine kada je franak vrtoglavo skočio za oko 20 odsto i trenutno iznosi 124 dinara.\nKada su počeli da se odobravaju krediti u francima, njihova cena bila je povoljnija u odnosu na one u evrima, a banke su, da bi privukle klijente, nudile maržu od samo 2,5 odsto, pa i niže. Istovremeno, marža je kod evrokredita u proseku iznosila 4,5 odsto. Tada je i libor, deo promenljive kamate za švajcarce po kojoj se banke zadužuju na međunarodnom finansijskom tržištu, bio niži u odnosu na euribor, koji se vezuje za kredite u evrima.\nMeđutim, jačanjem krize te dve kamatne stope počele su da padaju, pa i time cena kredita i iznosi rata u francima, odnosno evrima. Rata za kredit u francima je 2008. iznosila 425, da bi sada bila 322. Kod evra, sa 378 evra pala je na 252 evra u decembru 2014. Ali, ono što nikome nije pogodovalo je slabljenje dinara, koje je do polovine januara bilo izraženije kod evra. Pritom, kurs evra je pred kraj 2012. i 2013. bio relativno stabilan.\n- Zbog odluke Evropske centralne banke da štampa evre, možemo da budemo mirni kada je reč o promeni kamatnih stopa barem naredne dve godine, a za posle ćemo videti - kaže za “Blic” ekonomista Goran Nikolić.\nJorgovanka Tabaković, guverner NBS, juče je poručila građanima koji imaju problem sa otplatom kredita u francima da rešenja traže pojedinačno u bankama. Iduće nedelje predstavnici NBS i banaka razgovaraće ponovo o mogućim modelima koje banke mogu da primene, ali jedna opcija u startu je odbačena.\n- Ne pada nam na pamet da ograničavamo kamatne stope - poručila je guvernerka.\nNa pitanje koliko građani mogu da budu sigurni kada kredite iz franaka prebace u evro da kurs evra neće mnogo rasti, Tabakovićeva je rekla da „ne postoji niko ko može da garantuje bilo šta“.\nZa udruženje “Efektiva” rešenje je da se „dužnici izjednače“, odnosno da se ukinu krediti u francima i da se prebace u evre.


Ruski demineri nastavljaju sa radom u Srbiji - Sputnjik Srbija\n14:00 27.04.2015 (osveženo 16:19 05.10.2015) Preuzmite kraći link\nRusko-srpski humanitarni centar ranije je saopštio da su ruski demineri stigli u Niš. Radove na razminiranju finansira ruska strana i u narednim mesecima će biti vođeni blizu Paraćina, gde je 2006. godine došlo do eksplozije u vojnom skladištu.\n„Zajednički rusko-srpski odred humanitarnog razminiranja, koji je stacioniran u Pančevu, počeo je sa radom nakon dobijanja akreditacije od Centra za razminiranje republike Srbije“, kaže se u saopštenju.\nMVS navodi da demineri Rusije i Srbije nastavljaju ove godine sa čišćenjem teritorije oko vojnog arsenala u Paraćinu.\n„Prema projektu Centra za razminiranje republike Srbije odred treba da očisti od eksplozivnih predmeta teritoriju od 580.000 kvadratnih metara“, dodaje se u saopštenju MVS Rusije.\nRuski demineri od 2008. godine učestvuju u projektu razminiranja u Srbiji. Za to vreme, očišćena je teritorija od 4 miliona kvadratnih metara i pronađeno i neutralisano više od 13 hiljada eksplozivnih predmeta.\nsaperi, razminiranje, Srbija


Igokea se vraća u Prvenstvo BiH, mora platiti kaznu od 20.000 KM | Sport.ba\nKošarkaški klub Igokea vraća se u Prvenstvo BiH i igrat će u novoj sezoni, što su potvrdili na današnjoj konferenciji za medije predsjednik Košarkaškog saveza (KS) BiH Mirza Teletović i generalni sekretar Amer Čolan.\nPrema njihovim riječima, Igokea, koja je prošle sezone igrala samo ABA ligu, ali ne i domaći šampionat, platit će kaznu u visini od 20.000 KM te će joj biti omogućeno da od starta nastupa u domaćem šampionatu.\n- Mislim da ćemo imati veoma kvalitetno takmičenje, činjenica da imamo četiri kluba u ABA ligi, koja se pojačala, svakako će utjecati i na kvalitet našeg šampionata - izjavio je Čolan.\nTeletović je dodao da se Prvenstvo BiH od ove sezone vraća pod okrilje KSBiH, što u prethodnim sezonama nije bio slučaj.\nKomentirao je Teletović i učinak naših mladih selekcija na evropskoj sceni, naglasivši da BiH ima talentirane košarkaše i košarkašice, ali i da se potvrdilo da Stručni savjet mora nešto drastično mijenjati kad je u pitanju izbor selektora tih selekcija.\n- Zagovaram da kvalitet bude u prvom planu i presudan kriterij. Ja sam, naprimjer, predlagao Dževada Alihodžića za jednu od selektorskih pozicija, no neko predloži nekog drugog i onda odlučuje Stručni savjet, u kojem se dešava i preglasavanje. Mislim da bi ova godina trebala biti pokazatelj da Stručni savjet mora nešto mijenjati u načinu odlučivanja - istakao je Teletović.\nNovinare je interesirala i situacija u vezi s tužbom bivšeg generalnog sekretara Haruna Mahmutovića, koji sudskim putem potražuje približno 500.000 KM na ime navodnih dugovanja.\n- Izvršena su vještačenja, svi pokazuju neke papire, a Sud će odlučiti ko je u pravu. Nadam se da će odluka biti u našu korist - rekao je Čolan i naglasio da će u zavisnosti od odluke Suda i KSBiH razmotriti svoje daljnje korake, odnosno moguće tužbe za sklapanje štetnih ugovora po Savez.


ZAKON O ULAGANJIMA: U IZRADI ZAKONA UčESTVUJU I SVETSKA BANKA I MMF\nNovi Zakon o ulaganjima, koji će se naći na jednoj od narednih sednica republičkog parlamenta, poboljšaće položaj investitora u Srbiji i garantovati im sva ona prava koja imaju u najrazvijenijim zemljama, pre svega Evropske unije, izjavio je ministar privrede Željko Sertić.\nMinistar je rekao da su kao primer pri pravljenju zakonskog predloga poslužili svetski modeli i način na koji oni funkcionišu.\n"Trenutno se Zakon nalazi u samoj završnoj finalizaciji razgovora između našeg zakonodavstva i ministarstava, Svetske banke i Međunarodnog monetarnog fonda, jer želimo da imamo njihovu potpunu saglasnost oko svih tačaka, čiji će nam kredibilitet omogućiti značajnije investicije u Srbiji", rekao je Sertić.\n"Zato nam je veoma važno da svaka reč i svaki član Zakona bude do detalja sproveden na pravi način, kako bismo i na taj način mogli da pokažemo našu opredeljenost ne samo prema evropskim intergacijama, već i da budemo dobri domaćini svim kompanijama koje žele da prošire proizvodnju", rekao je ministar.\nSertić je ukazao i da je namera da se, kroz različite druge mere koje će biti definisane u budućnosti, što veći broj domaćih malih privrednika uključi u velike industrijske komplekse i da što veći broj snabdevača bude iz domaćih kompanija.\nIzvor: Vebsajt RTS, 04.09.2015.


Supruga Zvonka Veselinovića ušla u posao sa Vučićevim kumom | Društvo i ekonomija | Direktno\n27. 07. 2021. 11:41 13\nLjiljana Božović, supruga Zvonka Veselinovića, otkupila je udeo firme od Nikole Petrovića, kuma predsednika Srbije Aleksandra Vučića, i tako ušla u posao sa solarnom energijom, objavio je CINS.\nInženjerska firma Storenergy iz Kragujevca osnovana je pre šest godina i bavi se razvojem tehnologija u vezi sa solarnom energijom. Firma je nekoliko puta promenila vlasništvo, poslednji put u julu ove godine, kada je Nikola Petrović prodao 25 odsto udela u vlasništvo ove firme supruzi Zvonka Veselinovića, Ljiljani Božović, piše CINS.\nPrema ugovoru o prenosu vlasništva Božović ima šest meseci da plati 12 miliona dinara.\nKako se navodi u tekstu, Petrović i Ljiljana Božović sada imaju isti udeo vlasništva, dok su suvlasnici firme Marko Vuksanović i britanski državljanin Amarjit Singh Riyait, takođe, sa po 25 procenata.\nPrema finansijskim izveštajima, "Storenergy" je prošlu godinu završila sa gubitkom od oko 30 miliona dinara, navodi CINS.\nNikola Petrović nije želeo da govori za CINS o ovome, već je rekao da su novinari ovog portala "uporni i dosadni" i poručio da ga više ne zovu.\nPodsetimo, KRIK je u februaru ove godine pisao da je krajnji vlasnik ofšor firme Faberge Advisors iz Luksemburga, koja je u to vreme bila suvlasnik firme Storenergy, upravo Nikola Petrović. On je nedugo nakon toga, u maju, i lično otkupio 50 odsto udela od ove luksemburške kompanije.\nAleksandar Vučić Posao Zvonko Veselinović Nikola Petrović Ljiljana Božović


POSLE KAZNE UEFA: Oglasila se i Zvezda, najavila je i žalbu\nIzvor: SrbijaDanas.com, 10.Avg.2018, 19:06\nRazlog za sankcionisanje su dešavanja tokom utakice sa Suduvom.\nPovodom kazne Evropske fudbalske unije (UEFA) oglasili su se i crveno-beli. Saopštenje dostavljeno medijima u kojima se i najavljuje žalba, prenosimo u celosti.\n- Kazna je drastična, ali samo delom očekivana zbog čega planiramo da >> Pročitaj celu vest na sajtu SrbijaDanas.com << uložimo žalbu. Crvena zvezda je preduzela sve mere i upozorila na mogućnost ovako teške kazne posebno posle uspešnog žalbenog postupka u februaru. Shvatamo važnost prisustva publike na stadionu, znamo koliko podrška znači igračima na terenu i baš zbog toga upozoravali smo na posledice koje mogu nastupiti. Ovako, kažnjeni su svi, igrači koji ostaju bez ovakve podrške, navijači kojima je uskraćeno prisustvo i klub koji preduzima sve da se Zvezda na pravi način vrati na put evropske slave.\nVidećemo kakve su nam mogućnosti žalbe, barem na drugi meč kazne, ali ono na čemu treba pre svega da radimo je da nam se ovo ne ponovi jer bilo kakvo ponavljanje istog ili sličnog prekršaja u naredne minimum dve godine, bilo na domaćem ili gostujućem terenu, povlači kaznu izbacivanja iz takmičenja. Naš stadion, kada je pun, je oduvek bio velika prednost Zvezde protiv bilo kog rivala i sada ćemo morati bez te pomoći. Ipak, verujemo da Zvezda ima snage i kvalitet da uspe u svojoj misiji, a ne sumnjamo da će zvezdaši u velikom broju biti uz igrače u domaćim mečevima i na taj način im uliti snagu da pobeđuju i u Evropi - navedeno je u saopštenju.


Uskoro mogućnost sakrivanja osnovnih Apple aplikacija sa ekrana vašeg iUređaja\nPrint\tEmail\tUskoro mogućnost sakrivanja osnovnih Apple aplikacija sa ekrana vašeg iUređaja\tUser Rating: 5 / 5Please Rate\nKategorija: Novosti\tObjavljeno: Nedelja, 10 April 2016 10:36\tNapisao: Svemir Sarčević\tTagovi: Uskoro\niPhone vlasnici mogu uskoro očekivati mogućnost da sakriju Apple podrazumevane, osnovne aplikacija, tako bar sugeriše novi kod.\n32 aplikacije, uklјučujući Apple Watch, Stocks i Compass, trenutno su neizbrisiva, nije ih moguće ukloniti, a razlog je kako je izvršni direktor Tim Kuk ranije rekao, uklanjanje nekih od njih može učiniti telefon neupotreblјivim jer su neke aplikacije povezane sa drugim izvornim aplikacijama.\nNa primer, brisanje Apple Mape može ometati sposobnost Sirin da daje tačne pravce, kao i nepravilan rad drugih aplikacija koje koriste informacije od Apple Map.\nApple je nedavno dodao klјučeve iTunes metapodacima, sugerišući da aplikacije mogu biti sakrivene to jest da ih samo čuva u fascikli. Linije koda "isFirstParty" i "isFirstPartyHideableApp" su trenutno podešena na "false", prema AppAdvice.\nDa li će to doći sa nekom novom verzijom iOS 9.3 ili ćemo jednostavno možda morati da sačekamo iOS 10, za sada nemamo informaciju, ali ako bude verujte saznaćete prvi :-)


“Ustanovljeno više lokacija Oružanih snaga BiH koje nisu obilježene po zakonu”\nYou are here: Home / BiH / Vijesti / “Ustanovljeno više lokacija Oružanih snaga BiH koje nisu obilježene po zakonu”\n06.06.2019. By Off 70\nNačelnik Združenog štaba Oružanih snaga BiH izdao je naređenje za poduzimanje mjera i radnji da obilježja na svim vojnim lokacijama uspostavljenim Odlukom Predsjedništva BiH budu u skladu sa Pravilom službe OS BiH. Kontrolom unutar sistema odbrane identifikovano je više lokacija Oružanih snaga koje nisu obilježene u skladu sa tačkama 74 i 75 Pravila službe Oružanih snaga BiH.\nSAOPŠTENJE MINISTARSTVA ODBRANE BiH\nS tim u vezi, načelnik Zajedničkog štaba Oružanih snaga Bosne i Hercegovine izdao je naređenje da se što hitnije poduzmu mjere i radnje da obilježja na svim vojnim lokacijama, uspostavljenim Odlukom Predsjedništva.\nU narednom periodu Zajednički štab će nastaviti vršiti redovne i vanredne kontrole lokacija Oružanih snaga Bosne i Hercegovine te poduzeti mjere i radnje da se sve identifikovane nepravilnosti otklone i uspostave u skladu sa zakonskim i podzakonskim propisima.\nPortal Avaz.ba ranije je objavio fotografiju na kojoj se vidi da je na ulazu u kasarnu „Miloš Obilić“ u Palama jutros na tabli koja nosi naziv tog objekta Oružanih snaga BiH osvanula obilježja nekadašnje Vojske Republike Srpske.\nUhapšen bivši ministar u Vladi RS Nenad Suzić 06.06.2019.\nDopredsjednik FIFA-e priveden zbog korupcije 06.06.2019.


Odmah po završetku predsedničkih izbora u Januaru 2008. godine, Tadić je izjavio da sa Nikolićem mora da razgovara i da uvažava činjenicu da je Nikolić osvojio preko 2.100.000 glasova.\nPred parlamentarne izbore, maja 2008. godine, znatiželjni novinari pravili su razne postizborne kalkulacije, pa je jedno od pitanja za lidere DS i SRS Tadića i Nikolića bilo da li je moguće formirati njjihovu postizbornu koaliciju koja bi Srbiju uvela u dugoročno stabilan period koji bi garantovao mogućnost sređivanja unutrašnjih i spoljnih prioriteta uz podršku najvećeg broja građana.\nI jedan i drugi govorili su da je to zaista teško uraditi, a glavni problem Tadić vidi u nepristajanju SRS da se ide u EU, a Nikolić zamera DS da se nedovoljno iskreno zalaže za očuvanje Kosova i velikoj korupciji u njihovim redovima.\nU poslednja dva-tri meseca Tadić u svim javnim nastupima (UN, Brisel, zatim Jeremić u “Hard Took” u Londonu) decidirano izjavljuju, da ne samo što Srbija nikad neće priznati takozvanu državu Kosovo, već ako bude stavljena pred izbor EU ili KiM, neće biti dileme, ostaće uz svoju suverenost na celoj teritoriji. U svojim predizbornim nastupima, Tadić je govorio da je korupcija u Srbiji jedno od najvećih zala, pa će se, stoga, po dolasku na vlast svim sredstvima boriti protiv nje. Na glavnom odboru DS, 06.09.2008. Tadić izjavljuje da je došao čas za obračun sa korupcijom na svim nivoima i da se, osim velikih pljački u devedesetim godinama, to dešavalo i posle 5 oktobra, sve do današnjih dana i da neki koji mu sada aplaudiraju (članovi GO DS) nemaju baš puno razloga da se ovakvoj stvari raduju. Ta njegova odlučnost po ova dva pitanja (Kosovo i korupcija) predstavljaju potpuni izlazak u susret zahtevima Nikolića i sjajan signal o namerama vrha DS (Đilas na završetku prve sednice Skupštine Beograda izjavljuje da će najozbiljnije razmotriti sve dokumente koje mu je Vučić prosledio povodom korupcije u Beogradu).\nSa svoje strane, Nikolić uspeva da svi organi stranke prihvate “uslovljenu” podršku SSP i da glasanjem, posle prihvatanja njihovog amandmana, omogući Srbiji da pošalje zaista impresivnu poruku i EU i Rusiji o nacinalnom jedinstu po pitanju njenih strateških interesa.\nOčigledno je da bi ovakav tok dešavanja u Srbiji bio veoma neprijatan za pojedine igrače na domaćoj političkoj sceni. Male političke stranke (SPS, G17+, LDP, manjinske stranke, LSV) odjednom bi se našle u poziciji da ne mogu više da postavljaju ucenjivačke zahteve (često na štetu Srbije) i bile bi prinuđene da svoje eventualno učešće u vlasti prilagode njihovim zaista postignutim izbornim rezultatima. Panika u redovima NVO zbog mogućnosti da se preispita njihov rad i da im se da primeren pristup medijima i finansijskim sredstvima u budžetu, za njih predstavlja skoro samoubilačku varijantu. Domaći tajkuni svih vrsta i boja odjednom bi bili suočeni sa činjenicom da više nemaju političku zaštitu, a samim tim i mogućnost eksploatisanja haotične ekonomske situacije ogoljenog monopolizma. Posebno bi bilo interesantno utvrđivanje puta i načina sticanja enormnih kapitala u izuzetno kratkom roku (uobičajeno u celom civilizovanom svetu). Jedinstvo političke elite najvećeg dela Srbije vratilo bi u normalno stanje situaciju u zemlji (demokratiju), a Vladu ne bi formirali strani ambasadori i domaći tajkuni.\nSa druge strane, mogućnost da se SRS uvede u neku vrstu vlasti sigurno plaši većinu prvaka SRS, jer konkretan rad na rešavanju privrednih i drugih problema pokazao bi ko je od njih zaista sposoban za takve izazove. No, veća pretnja postoji upravo Predsedniku SRS, jer bi ulaskom u vlast najveći deo srednje pozicioniranih kadrova SRS svoj status dugovao Nikoliću (uveo ih u vlast), a ne Predsedniku, pa bi, samim tim, njemu bili lojalniji i verovatno u skupštinskim organima SRS-a mogli da preglasaju ionako malobrojnije Šešeljeve pristalice.\nOčigledno je da se u ovom trenutku poklapaju interesi velikog broja političkih i ekonomskih činilaca u Srbiji da do saradnje dve najjače stranke ne dođe. Dobro za njih, šteta za Srbiju. Kako će se ponašati mediji u ovoj situaciji, pokazaće verovatan put Srbije u budućnosti. Na tom pitanju sve će zverke pokazati svoj trag i pre prvog snega.\nNe znam da li su razgovarali, ali sam siguran da su se razumeli!


Poštovani kupci i korisnici, molimo Vas da pre korišćenja naših usluga, pažljivo pročitate sve uslove.\nKorisnici prihvataju korišćenje sadržaja sajta Rbautooprema.rs isključivo za sopstvenu upotrebu i na svoju odgovornost. Svaka poseta našem sajtu Rbautooprema.rs, kao i kupovina putem njega, znači da ste ove uslove pročitali i da se slažete sa njima u celosti. Ukoliko su oni za vas neprihvatljivi iz bilo kog razloga, molimo vas da onda ne koristite naš sajt.\nRbautooprema.rs Vam želi uspešnu kupovinu.\nUslovi korišćenja se primenjuju na sve sadržaje i usluge Rbautooprema.rs. Korišćenjem bilo kog dela portala, smatra se da su korisnici upoznati sa ovim uslovima, kao i da prihvataju korišćenje sadržaja ovog portala isključivo za ličnu upotrebu i na sopstvenu odgovornost.\nRbautooprema.rs ima autorska prava na sve sadržaje (tekstualne, vizuelne i audio materijale, baze podataka, programerski kod). Korisnicima sajta Rbautooprema.rs strogo je zabranjeno korišćenje specijalizovanih programa radi preuzimanja sadržaja sa sajta, kao i bilo kakvi hakerski napadi u cilju onesposobljavanja sajta. Neovlašćeno korišćenje bilo kog dela portala, bez dozvole vlasnika autorskih prava, smatra se kršenjem autorskih prava i podložno je tužbi.\nSva prezentovana roba nije dostupna u svakom trenutku. Fotografije ne moraju biti 100% identične proizvodima. Rbautooprema.rs zadržava pravo promena cena, usluga, slika, specifikacija delova odnosno bilo kog sadržaja bez prethodne najave.\nRbautooprema.rs može revidirati Uslove korišćenja bilo kada, ažuriranjem ovog dokumenta i neće biti odgovoran za moguće posledice proizišle iz takvih promena. Navedene promene stupaju na snagu objavljivanjem na ovim stranicama i slanjem email obaveštenja svim registrovanim korisnicima. Povremeno posećujte ovu stranicu da biste pregledali Uslove korišićenja koji trenutno važe, zato što su oni za vas obavezujući.


Američki sekretar za odbranu Leon Paneta odlazi u penziju\nAmerički sekretar za odbranu Leon Paneta (75) napušta tu funkciju, pošto odlazi u penziju posle 50 godina službe u bezbednosnim poslovima Sjedinjenih Američkih Država.\nNa zvaničnom ispraćaju u vojnoj bazi Majer Henderson u Virdžiniji u blizini Pentagona, prisustvovao je i predsednik SAD Barak Obama. Paneta je pre funkcije sekretara za odbranu, dve i po godine bio direktor\nCIA i vodio je akciju hvatanja vođe Al Kaide Osame bin Ladena.\nOd 1977. do 1993. godine, Paneta, po obrazovanju advokat, bio je kongresmen iz redova Demokratske partije a naredne tri godine je bio šef kabineta kod predsednika Bila Klintona. Osnivač je Paneta instituta za javnu politiku, a predavao je i na Santa Klara univerzitetu u Kaliforniji.\nSredinom šezdesetih godina prošlog veka, proveo je tri godine u američkoj vojsci, gde je stigao do čina poručnika. Poreklom je Italijan, pošto su mu roditelji između dva rata emigrirali sa Kalabrije u SAD.